qundao/data-zh-poetry huggingface dataset:
次韵留守相公同游龙门
作者：文彦博
朝代：宋

凿开青障启天门，直泻伊流洩汝坟。
八节惊涛鼍振鼓，千花宝塔鴈翔云。
岩隈雨过飞泉涨，谷口风回堕叶纷。
龛穴隆穹三像列，楼台华焕两崖分。
方陪茜旆来寻胜，不就蒲飱趁茹荤。
北里笙竽皆拥从，东山罗绮半酣醺。
升堂共覩皤仙貌，策杖同寻古士坟。
喜脱貂冠亲野老，幸随态轼附邦君。
林峦岑寂真堪赏，市井喧譁渐厌闻。
人度长川犹隐映，香销古殿尚氛氲。
周生归后兰重佩，荀令行时蕙更熏。
晓露未晞珠滴泪，秋花争发锦挑文。
羣娃散步尘生袜，小舫争登水溅裙。
钓叟傍观皆叹羡，禅师迎谒尽欢欣。
既无冗局羁闲迹，忍促回轩背夕曛。
得向石头溪上饮，从今遂不畏移文。
次韵留守相公洛中金橘
作者：文彦博
朝代：宋
体裁：七言绝句

嘉实本从南地产，移栽洛土结成时。踰淮未必全为枳，方信中邦物物宜。
次韵秦帅经略吕通议过洛少留
作者：文彦博
朝代：宋

喜过西都暂解鞍，樽前不惜醉酡颜。推襟道旧从容久，落笔成诗顷刻间。塞外定知威令肃，幕中常得雅歌闲。相门出相归人望，琐闼难淹侍从班。
次韵秦帅经略吕通议过洛少留
作者：文彦博
朝代：宋

喜过西都暂解鞍，樽前不惜醉酡颜。
推襟道旧从容久，落笔成诗顷刻间。
塞外定知威令肃，幙中常得雅歌闲。
相门出相归人望，琐闼难淹侍从班。
次韵答平凉龙图王谏议
作者：文彦博
朝代：宋
体裁：七言律诗

凛然威望詟西戎，十万貔貅节制中。从古藩垣谋帅重，于今诗礼得才雄。勤归定是推优赏，静胜由来保上功。不独韦平称世美，缁衣兼咏武桓公。
次韵致政中散宠惠雅章
作者：文彦博
朝代：宋

承枉安车访孟津，披云喜睹旧风神。昔年交会心相契，今日朋从意转亲。华发并蒙难老福，清樽莫作独醒人。高门积庆簪缨盛，世上尊荣孰比伦。
次韵致政中散宠惠雅章
作者：文彦博
朝代：宋

承枉安车访孟津，披云喜睹旧风神。
昔年交会心相契，今日朋从意转亲。
华髮并蒙难老福，清罇莫作独醒人。
高门积庆簪缨盛，世上尊荣孰比伦。
汝州王端明寄示竹亭诗二十章披玩叹赏不能自已辄成四十言仰答来惠
作者：文彦博
朝代：宋
体裁：五言律诗

窈窕竹间路，清虚池上亭。高情爱寂寂，终日玩青青。汝水环近郭，箕山开画屏。知君于此兴，极目送鸿冥。
汶阳馆
作者：文彦博
朝代：宋
体裁：五言律诗

去岁营船隩，今朝馆汶阳。海空沙漠漠，河广草茫茫。家国哀千古，男儿慨四方。老槐秋雨暗，孤影照琳琅。
河阳寄留守相公
作者：文彦博
朝代：宋

暂别荧煌座，初为半月期。洛城归意切，不独为花时。
河阳寄留守相公
作者：文彦博
朝代：宋

蹔别荧煌座，初为半月期。
洛城归意切，不独为花时。
深院
作者：文彦博
朝代：宋
体裁：五言律诗

杨柳亭台暮，梨花院落深。玉池波湛湛，珠幌影沈沈。远思随庄蝶，春怀怯雍琴。萱苏不蠲忿，拥鼻独清吟。
清明后同秦帅端明会饮于李氏园池偶作
作者：文彦博
朝代：宋
体裁：七言绝句

洛浦林塘春暮时，暂同游赏莫相违。风光不要人传语，一任花前尽醉归。
清明日玉津园赐宴即席
作者：文彦博
朝代：宋
体裁：五言排律

节应桐华始，筵开禁苑新。推恩缘旧物，如惠及陈人。众乐闻天奏，同寅会柄臣。兰肴享丰洁，桂醑釂芳醇。覆育需云广，涵濡湛露均。桑榆垂晚景，何路报尧仁。
游东田八韵
作者：文彦博
朝代：宋
体裁：五言排律

文物平津阁，风流太傅山。胜游松岛外，故迹药园间。霜蔀编为屋，寒荆刈作关。窗棂云漠漠，畦窦水潺潺。芦渚炊烟起，萍沤钓艇还。竹经朝雨翠，荷借夕阳殷。幽兴能招隐，高情自爱闲。从来行乐处，携手一开颜。
游仙咏
作者：文彦博
朝代：宋
体裁：七言律诗

十二瑶楼切绛云，醉游昆阆碧桃春。烟藏玉树栖鸾稳，露浥芝田唳鹤频。闲访五城骑白鹿，静寻三洞驾黄麟。紫房求看登真录，说是明晨第一人。
游卢溪
作者：文彦博
朝代：宋
体裁：五言排律

一径极幽深，清泉响竹阴。昔人曾隐雾，衰世偶为霖。谋国无长策，论兵肆褊心。王师遂不振，物议愈难任。仰药身虽殒，攻关盗转侵。传家绝诸藐，遗业变双林。僧朴俱难问，碑昏尚可寻。徘徊念陈迹，不为叹人琴。
游史馆张大卿致政李少卿史馆傅兵部济上郊园
作者：文彦博
朝代：宋

畴昔常闻处士庄，林泉胜景甲山阳。
一渠寒水流清济，千仞浓岚耸太行。
枋口云归穿古木，燕川风过入修篁。
前贤旧业何人继，分与三贤作醉乡。
游史馆张大卿致政李少卿史馆傅兵部济上郊园
作者：文彦博
朝代：宋

畴昔常闻处士庄，林泉胜景甲山阳。一渠寒水流清济，千仞浓岚耸太行。枋口云归穿古木，燕川风过入脩篁。前贤旧业何人继，分与三贤作醉乡。
游岳寺
作者：文彦博
朝代：宋

寺占嵩颜景最多，奇峯列剎共嵬峨。
依岩宝砌砻清础，出谷飞泉逗素波。
下瞰长川穷渺邈，傍观列岫极陂陁。
缁林法乐堪随喜，钟磬声清呗梵和。
游岳寺
作者：文彦博
朝代：宋

寺占嵩颜景最多，奇峰列刹共嵬峨。依岩宝砌砻清础，出谷飞泉逗素波。下瞰长川穷渺邈，傍观列岫极陂陁。缁林法乐堪随喜，钟磬声清呗梵和。
游平泉作
作者：文彦博
朝代：宋
体裁：五言排律

一崦抱溪斜，前朝辅相家。遗基皆瓦砾，古木尚烟霞。夙昔东山墅，留连上殿车。虽云营退隐，未免逐豪夸。事往如飞鸟，林空噪暮鸦。池平无旧凤，堤坏有残沙。野叟犹能说，樵夫亦共嗟。至今岩石下，多长紫薇花。
游楚谏议园宅呈留守宣徽留台端明
作者：文彦博
朝代：宋

五里依仁宅，西邻数仞墙。
主人为屏翰，园吏占风光。
地胜金瓯小，林深锦襻长。
轻烟罩丛桂，幽鸟入修篁。
藓色沿茶竈，松阴覆石床。
一区诚可乐，三径莫令荒。
有木皆交荫，无花不并芳。
相期挂冠后，同此事琴觞。
游楚谏议园宅呈留守宣徽留台端明
作者：文彦博
朝代：宋

五里依仁宅，西邻数仞墙。主人为屏翰，园吏占风光。地胜金瓯小，林深锦襻长。轻烟罩丛桂，幽鸟入脩篁。藓色沿茶灶，松阴覆石床。一区诚可乐，三径莫令荒。有木皆交荫，无花不并芳。相期挂冠后，同此事琴觞。
游潜溪
作者：文彦博
朝代：宋

修竹荫清溪，潺湲阙塞西。
石床平有藓，沙路润无泥。
粉白松围古，蓝生草带齐。
难留批勅字，救旱作云霓。
游潜溪
作者：文彦博
朝代：宋

脩竹荫清溪，潺湲阙塞西。石床平有藓，沙路润无泥。粉白松围古，蓝生草带齐。难留批敕字，救旱作云霓。
游碧涟堂偶作寄致政司空相公聊布所怀
作者：文彦博
朝代：宋

公以心如水，开轩俯碧涟。尝虚济川楫，却就钓璜渊。北倚平崧阁，南临种黍田。缘经冶城望，到此即怀贤。
游碧涟堂偶作寄致政司空相公聊布所怀
作者：文彦博
朝代：宋

公以心如水，开轩俯碧涟。
尝虚济川檝，却就钓璜渊。
北倚平崧阁，南临种黍田。
缘经冶城望，到此即怀贤。
游紫云洞
作者：文彦博
朝代：宋

同登青云梯，远访紫云洞。
黄冠既前导，绛鞴亦后从。
幽奇素所希，险绝曾无恐。
况此岩谷游，不知双舄重。
摄衣叩洞户，肃若心神悚。
两崖势相嵚，左右如抱拥。
万木傍森罗，一水中汹涌。
信哉天下奇，岂适谷间用。
赏景未尽兴，向夕遽旋踵。
飘然御风行，恍若游仙梦。
异日期再来，退闲心更勇。
游紫云洞
作者：文彦博
朝代：宋

同登青云梯，远访紫云洞。黄冠既前导，绛韝亦后从。幽奇素所希，险绝曾无恐。况此岩谷游，不知双舄重。摄衣叩洞户，肃若心神悚。两崖势相嵚，左右如抱拥。万木傍森罗，一水中汹涌。信哉天下奇，岂适谷间用。赏景未尽兴，向夕遽旋踵。飘然御风行，恍若游仙梦。异日期再来，退闲心更勇。
游花市示之珍
作者：文彦博
朝代：宋

去年春夜游花市，今日重来事宛然。列肆千灯争闪烁，长廊万蕊斗鲜妍。交驰翠幰新罗绮，迎献芳樽细管弦。人道洛阳为乐国，醉归恍若梦钧天。
游花市示之珍
作者：文彦博
朝代：宋

去年春夜游花市，今日重来事宛然。
列肆千灯争闪烁，长廊万蕊斗鲜妍。
交驰翠幰新罗绮，迎献芳樽细管絃。
人道洛阳为乐国，醉归恍若梦钧天。
游金星观
作者：文彦博
朝代：宋

鹤发庞眉二老仙，林间老屋十馀间。斋粮不蓄惟栽菊，道眼长明祇看山。朋侣过从应绮用，比邻掩映是嵩辕。暂游自愧尘劳迹，解帢临溪濯腻颜。
游金星观
作者：文彦博
朝代：宋

鹤髮庞眉二老仙，林间老屋十余间。
斋粮不蓄惟栽菊，道眼长明祇看山。
朋侣过从应绮用，比邻掩映是嵩辕。
蹔游自愧尘劳迹，解帢临溪濯腻颜。
湖上独酌
作者：文彦博
朝代：宋

尽日观鱼坐水边，悠然独酌望青山。樽前解下渊明帢，起就东奚濯腻颜。
湖上独酌
作者：文彦博
朝代：宋

尽日观鱼坐水边，悠然独酌望青山。
罇前解下渊明帢，起就东奚濯腻颜。
溴水
作者：文彦博
朝代：宋
体裁：古风

潺湲北山水，缭绕南城皋。晴滩锦石乱，击触春湍高。谁谓溴梁大，不能容鲂鱽。临流自缩手，揭厉应徒劳。
濮安懿王夫人挽词
作者：文彦博
朝代：宋

令淑王藩表，恩荣代邸尊。笃生为圣嗣，善述在神孙。吉兆凭崧麓，真归傃濮园。宾天虽日远，国本自灵源。昔重间平乐，中推辅佐功。德容咸有裕，善庆果无穷。以义情虽夺，于亲礼更崇。洛郊春向晚，薤挽变凄风。
濮安懿王夫人挽词·其一
作者：文彦博
朝代：宋
体裁：五言律诗

令淑王藩表，恩荣代邸尊。笃生为圣嗣，善述在神孙。吉兆凭崧麓，真归傃濮园。宾天虽日远，国本自灵源。
濮安懿王夫人挽词·其二
作者：文彦博
朝代：宋
体裁：五言律诗

昔重间平乐，中推辅佐功。德容咸有裕，善庆果无穷。以义情虽夺，于亲礼更崇。洛郊春向晚，薤挽变凄风。
熙宁丙辰十一月二十八日安正堂喜雪
作者：文彦博
朝代：宋
体裁：七言律诗

冻云浓厚朔风严，粉揉琼霙扑绮檐。斗变至和缘帝力，迎知上瑞协人占。晚归渔市蓑衣重，晓上旗亭酒价添。更待三英同胜赏，翩翩赋笔紫毫铦。
熙宁癸丑季冬十有三日某被旨谢雪于济祠已事与秘书监光禄卿直史馆太常少卿屯田郎中秘书丞同游枋口泛舟沁水至岘石而登岸历观岩谷间前贤之题名翌日游化成寺以车渡沁回入盘谷穷览山水之嘉处由燕川而归 盘谷作 其一
作者：文彦博
朝代：宋
体裁：五言律诗

昔有幽栖士，兹焉遂考槃。惊眠涧泉响，醒酒谷风寒。列岫开窗见，冥鸿倚杖观。韩文传已久，合在翠岩刊。
熙宁癸丑季冬十有三日某被旨谢雪于济祠已事与秘书监光禄卿直史馆太常少卿屯田郎中秘书丞同游枋口泛舟沁水至岘石而登岸历观岩谷间前贤之题名翌日游化成寺以车渡沁回入盘谷穷览山水之嘉处由燕川而归 盘谷作 其二
作者：文彦博
朝代：宋
体裁：五言律诗

愿也乖真隐，韩文旨趣深。本非逃富贵，岂是爱云林。已失豪华望，方萌退缩心。归来老穷谷，村叟共浮沈。
熙宁癸丑季冬十有三日某被旨谢雪于济祠已事与秘书监光禄卿直史馆太常少卿屯田郎中秘书丞同游枋口泛舟沁水至岘石而登岸历观岩谷间前贤之题名翌日游化成寺以车渡沁回入盘谷穷览山水之嘉处由燕川而归·化成寺作唐裴相之山墅舍为寺
作者：文彦博
朝代：宋

昔览传心法，知公素学禅。今游化成寺，使我复思贤。大舍倾高产，多生结胜缘。人琴虽已矣，松菊尚依然。宝地侵苍藓，巍峰柱碧天。撮衣书久失，砻石像犹全。境寂遗尘虑，僧闲足昼眠。欲归情恋恋，缓辔出燕川。
熙宁癸丑季冬十有三日某被旨谢雪于济祠已事与秘书监光禄卿直史馆太常少卿屯田郎中秘书丞同游枋口泛舟沁水至岘石而登岸历观岩谷间前贤之题名翌日游化成寺以车渡沁回入盘谷穷览山水之嘉处由燕川而归·化成寺作唐裴相之山墅舍为寺
作者：文彦博
朝代：宋

昔览传心法，知公素学禅。
今游化成寺，使我復思贤。
大舍倾高产，多生结胜缘。
人琴虽已矣，松菊尚依然。
宝地侵苍藓，巍峰柱碧天。
撮衣书久失，砻石像犹全。
境寂遗尘虑，僧闲足昼眠。
欲归情恋恋，缓辔出燕川。
熙宁癸丑季冬十有三日某被旨谢雪于济祠已事与秘书监光禄卿直史馆太常少卿屯田郎中秘书丞同游枋口泛舟沁水至岘石而登岸历观岩谷间前贤之题名翌日游化成寺以车渡沁回入盘谷穷览山水之嘉处由燕川而归·枋口作
作者：文彦博
朝代：宋

下马入枋口，漾舟缘碧溪。雪消山骨瘦，风定浪头低。数里复登岸，群贤俱杖藜。徘徊岩石畔，寻觅退之题。
熙宁癸丑季冬十有三日某被旨谢雪于济祠已事与秘书监光禄卿直史馆太常少卿屯田郎中秘书丞同游枋口泛舟沁水至岘石而登岸历观岩谷间前贤之题名翌日游化成寺以车渡沁回入盘谷穷览山水之嘉处由燕川而归·枋口作
作者：文彦博
朝代：宋

下马入枋口，漾舟缘碧溪。
雪消山骨瘦，风定浪头低。
数里復登岸，羣贤俱杖藜。
徘徊岩石畔，寻觅退之题。
熙宁癸丑季冬十有三日某被旨谢雪于济祠已事与秘书监光禄卿直史馆太常少卿屯田郎中秘书丞同游枋口泛舟沁水至岘石而登岸历观岩谷间前贤之题名翌日游化成寺以车渡沁回入盘谷穷览山水之嘉处由燕川而归·盘谷作
作者：文彦博
朝代：宋

昔有幽栖士，兹焉遂考槃。惊眠涧泉响，醒酒谷风寒。列岫开窗见，冥鸿倚杖观。韩文传已久，合在翠岩刊。愿也乖真隐，韩文旨趣深。本非逃富贵，岂是爱云林。已失豪华望，方萌退缩心。归来老穷谷，村叟共浮沈。
熙宁癸丑季冬十有三日某被旨谢雪于济祠已事与秘书监光禄卿直史馆太常少卿屯田郎中秘书丞同游枋口泛舟沁水至岘石而登岸历观岩谷间前贤之题名翌日游化成寺以车渡沁回入盘谷穷览山水之嘉处由燕川而归·过燕川渡
作者：文彦博
朝代：宋

早过燕川渡，千峰插太虚。云开微见日，水浅不渐车。风急樵歌响，霜严木叶疏。缘溪东北去，岩腹有精庐。
熙宁癸丑季冬十有三日某被旨谢雪于济祠已事与秘书监光禄卿直史馆太常少卿屯田郎中秘书丞同游枋口泛舟沁水至岘石而登岸历观岩谷间前贤之题名翌日游化成寺以车渡沁回入盘谷穷览山水之嘉处由燕川而归·过燕川渡
作者：文彦博
朝代：宋

早过燕川渡，千峰插太虚。
云开微见日，水浅不渐车。
风急樵歌响，霜严木叶踈。
缘溪东北去，岩腹有精庐。
玉梁
作者：文彦博
朝代：宋

玉梁千丈驾澄流，曾与羣仙烂熳游。
丹桂扶疎应近月，紫苔漫没几经秋。
蒙蒙五里皆金雾，岌岌三休是宝楼。
此地回骖时一望，世间尘上尽蜉蝣。
玉梁
作者：文彦博
朝代：宋

玉梁千丈驾澄流，曾与群仙烂熳游。丹桂扶疏应近月，紫苔漫没几经秋。濛濛五里皆金雾，岌岌三休是宝楼。此地回骖时一望，世间尘上尽蜉蝣。
玉阶树
作者：文彦博
朝代：宋

亭亭依玉砌，郁郁尽琼枝。璧月夜虽照，金风秋更吹。陈宫唯是唱，汉殿只应悲。似有君轩恋，岁寒终不移。
玉阶树
作者：文彦博
朝代：宋

亭亭依玉砌，鬰鬰尽琼枝。
璧月夜虽照，金风秋更吹。
陈宫唯是唱，汉殿只应悲。
似有君轩恋，岁寒终不移。
王太师挽词
作者：文彦博
朝代：宋

贤书蚤入英雄彀，冠岁高驰贾马声。一纪玉堂司大笔，两朝金鼎主和羹。天边遽失骑箕象，川上犹思用楫名。欲识圣恩优异处，密章重叠贲佳城。去春解组遂西征，曾辱都门出饯行。席上诗成光退迹，樽中酒满叙离情。经年方叹音容隔，此日俄惊柱石倾。羸老不能亲引绋，临风洒泪湿襟缨。
王太师挽词·其一
作者：文彦博
朝代：宋

贤书蚤入英雄彀，冠岁高驰贾马声。一纪玉堂司大笔，两朝金鼎主和羹。天边遽失骑箕象，川上犹思用楫名。欲识圣恩优异处，密章重叠贲佳城。
王太师挽词·其一
作者：文彦博
朝代：宋

贤书蚤入英雄彀，冠岁高驰贾马声。
一纪玉堂司大笔，两朝金鼎主和羹。
天边遽失骑箕象，川上犹思用檝名。
欲识圣恩优异处，密章重迭贲佳城。
王太师挽词·其二
作者：文彦博
朝代：宋

去春解组遂西征，曾辱都门出饯行。席上诗成光退迹，樽中酒满叙离情。经年方叹音容隔，此日俄惊柱石倾。羸老不能亲引绋，临风洒泪湿襟缨。
王太师挽词·其二
作者：文彦博
朝代：宋

去春解组遂西征，曾辱都门出饶行。
席上诗成光退迹，樽中酒满叙离情。
经年方叹音容隔，此日俄惊柱石倾。
羸老不能亲引绋，临风洒泪湿襟缨。
玩月吟寄友人·其一
作者：文彦博
朝代：宋

桂魄腾车朱户深，琐寮珠箔夜沉沉。慵听北里吹竽燕，闲倚南楼拥鼻吟。玉宇暗销红烛影，银床斜转碧桐阴。金瓶剩贮程乡酒，留待龙交满满斟。
玩月吟寄友人·其二
作者：文彦博
朝代：宋

薄宦羁尘事，劳生困夏畦。偶来游日观，更喜蹑云梯。便拟纫兰佩，相招隐竹溪。回看广津路，欲问转多迷。
玩月吟寄友人·其二
作者：文彦博
朝代：宋

薄宦羁尘事，劳生困夏畦。偶来游日观，更喜蹑云梯。便拟纫兰佩，相招隐竹溪。回看广津路，欲问转多迷。桂魄腾车朱户深，琐寮珠箔夜沉沉。慵听北里吹竽燕，闲倚南楼拥鼻吟。玉宇暗销红烛影，银床斜转碧桐阴。金瓶剩贮程乡酒，留待龙交满满斟。
留守相公
作者：文彦博
朝代：宋
体裁：七言绝句

中和堂饮夜厌厌，逸客峨冠欲堕簪。深荷相君怜老意，改题毡幄醉眠庵。
留守相公
作者：文彦博
朝代：宋
体裁：七言绝句

荐捧佳章频叹服，洋洋盈耳类锵金。老昏拙滞无才思，勉强难为继大音。
留守相公和提举端明作三寿公字韵诗辄继前韵·君实端明
作者：文彦博
朝代：宋

水轩淙夜响，花寨烨春红。
中有羣书府，恬然独乐公。
清吟如唳鹤，高翥若冥鸿。
汗简犹多费，时闻橐屡空。
留守相公和提举端明作三寿公字韵诗辄继前韵·君实端明
作者：文彦博
朝代：宋

水轩淙夜响，花寨烨春红。中有群书府，恬然独乐公。清吟如唳鹤，高翥若冥鸿。汗简犹多费，时闻橐屡空。
留守相公和提举端明作三寿公字韵诗辄继前韵·景仁内翰
作者：文彦博
朝代：宋

春色满伊嵩，春花拆万红。欣逢翰林主，还访玉壶公。听赏吹箫凤，陪随飞盖鸿。樽前忍轻别，乐事转头空。
留守相公和提举端明作三寿公字韵诗辄继前韵·景仁内翰
作者：文彦博
朝代：宋

春色满伊嵩，春花拆万红。
欣逢翰林主，还访玉壶公。
听赏吹箫凤，陪随飞盖鸿。
罇前忍轻别，乐事转头空。
留守相公和提举端明作三寿公字韵诗辄继前韵·纪留守相公
作者：文彦博
朝代：宋
体裁：五言律诗

三川开盛府，万钥主离宫。雪苑延梅叟，湖园奉晋公。因依念有素，出处幸多同。雅会欢言意，今推前辈风。
留守相公和提举端明作三寿公字韵诗辄继前韵·自述并谢留守相公
作者：文彦博
朝代：宋
体裁：五言律诗

千载亲逢圣，三槐位忝公。周行簉鹓鹭，渭水愧罴熊。致主曾无术，康时岂有功。台文形雅咏，褒假过优隆。
留守相公宠召同赏花欢饮兼示雅章次韵
作者：文彦博
朝代：宋

洛表衡皋谷雨天，归来景物尚鲜妍。喜随使旆寻花圃，急趁宾簪赴绮筵。酒拨嫩醅倾绿液，曲调新谱促朱弦。玉堂仙客应潜笑，强作风情学少年。
留守相公宠召同赏花欢饮兼示雅章次韵
作者：文彦博
朝代：宋

洛表衡皋谷雨天，归来景物尚鲜妍。
喜随使旆寻花圃，急趁宾簪赴绮筵。
酒拨嫩醅倾绿液，曲调新谱促朱絃。
玉堂仙客应潜笑，强作风情学少年。
留守相公宠示东田讌集诗依韵和呈
作者：文彦博
朝代：宋
体裁：七言律诗

尝同徐勉构东田，花竹成阴雨后天。为爱宪台宽白简，得随相府赏红莲。清樽屡釂吟情逸，红袖频翻舞态妍。归兴直须三鼓尽，月华况是十分圆。
留守相公宠示喜雨雅章曲有推借谨抒鄙意上答
作者：文彦博
朝代：宋
体裁：七言律诗

嵩阴累昼结层阴，一夕霶沱济物深。稼穑首资千亩籍，焦劳顿释两宫心。高台便有凉风至，奥室全无暑气侵。利泽定知均率土，保釐再起作商霖。
留守相公宠赐雅章召赴东楼真率之会次韵和呈
作者：文彦博
朝代：宋

朱楼华阁府园东，蜗陋仍依美庇中。俭幕深严依绿水，楚台高迥快雄风。四弦清切呈新曲，双袖蹁跹试小童。况是元规兴不浅，归轩争敢便匆匆。
留守相公宠赐雅章召赴东楼真率之会次韵和呈
作者：文彦博
朝代：宋

朱楼华阁府园东，蜗陋仍依美庇中。
俭幕深严依绿水，楚台高迥快雄风。
四絃清切呈新曲，双袖蹁跹试小童。
况是元规兴不浅，归轩争敢便怱怱。
留守相公玉汝宠示嘉篇有棠阴旧游之句过奖难当辄敢和呈
作者：文彦博
朝代：宋

曹酒清醇饮易酣，接䍦倒着不须簪。
甘棠旧憩人无咏，何似退归伊上庵。
留守相公玉汝宠示嘉篇有棠阴旧游之句过奖难当辄敢和呈
作者：文彦博
朝代：宋

曹酒清醇饮易酣，接䍦倒著不须簪。甘棠旧憩人无咏，何似退归伊上庵。
留守端明尚书远示赠阇梨渐师诗依韵和成
作者：文彦博
朝代：宋

常随净侣叫禅关，熟听潮音丈室间。身逐孤云辞陇首，心如皎月照香山。儒空两悟言无滞，觉望双除性本闲。居守意勤当应现，不须祇到虎溪还。
留守端明尚书远示赠阇梨渐师诗依韵和成
作者：文彦博
朝代：宋

常随凈侣呌禅关，熟听潮音丈室间。
身逐孤云辞陇首，心如皎月照香山。
儒空两悟言无滞，觉望双除性本闲。
居守意勤当应现，不须祇到虎溪还。
登平崧阁右崧亭作
作者：文彦博
朝代：宋
体裁：七言绝句

不较平崧与右崧，大都亭阁尽穹崇。太行太室当前后，俱是山家入望中。
登广化阁
作者：文彦博
朝代：宋

宝刹层峰上，危栏净界中。登临近霄汉，子细见伊嵩。谷迥传清梵，川长没远鸿。黄昏不忍去，月在石楼东。
登广化阁
作者：文彦博
朝代：宋

宝剎层峯上，危栏凈界中。
登临近霄汉，子细见伊嵩。
谷迥传清梵，川长没远鸿。
黄昏不忍去，月在石楼东。
登江楼
作者：文彦博
朝代：宋
体裁：五言律诗

飞观接江干，乘闲独凭栏。鲜云横列岫，芳草蔽遥滩。梅笛吹渔浦，荃桡泛鹭湍。登临谢康乐，寄远折瑶兰。
登通山阁有怀寄呈同人
作者：文彦博
朝代：宋
体裁：七言律诗

小阁登临春暮时，绮栏飞闼映游丝。莺喧曲槛韩冯树，藓晦幽庭贡禹綦。闲对碧云吟桂水，狂思长袂宿兰池。徘徊望断江边客，采得瑶华寄与谁。
省试蒲车诗
作者：文彦博
朝代：宋
体裁：五言排律

汉祀精禋洁，云亭禅礼殊。金泥伸秘检，车毂尚编蒲。越席侔前制，文茵愧后涂。软轮同致美，规地用难符。翠幰芳蕤集，华芝秀彩敷。升中仪矩盛，备物壮皇图。
睢阳五老图
作者：文彦博
朝代：宋
体裁：七言律诗

辅政何时退省闲，清平告老谢簪冠。两朝耆宿真英武，一代谋谟实柱桓。太史尚瞻星有烈，小民犹念德无寒。谁知我辈登枢要，严貌冰威祗肃看。
知府学士远寄雅章曲念衰老谨依高韵和呈粗伸感佩之意
作者：文彦博
朝代：宋
体裁：七言律诗

几年洛社盍朋簪，照席琼枝秀出林。月夕同游诗笔健，花时共赏酒杯深。帝纶中出荣开府，使节西驰怆判襟。远寄佳章念衰朽，知君最有岁寒心。
知郡傅学士将赴彭门蒙贶佳什次韵奉答
作者：文彦博
朝代：宋
体裁：七言律诗

史局郎曹得俊贤，稔闻高誉已多年。山阳松菊抛三径，泗水衣冠戴二天。合作商霖光祖构，犹持汉节滞英躔。河梁欲上难轻别，亦望迟迟驻曲旃。
神宗皇帝挽词
作者：文彦博
朝代：宋

千龄逢圣旦，六叶嗣昌辰。睿智天攸纵，章程日又新。车书通绝域，雨露洽殊邻。民罄华封祝，帝思苍野巡。龙髯攀不及，凤翼附无因。望断乔山路，忧深杞国人。含生蒙舜德，率土被尧仁。罔极何由报，徒能损百身。元丰圣政洽隆平，溢牍联篇载颂声。皇武惟扬昭七德，帝华克协丽重明。乔山去日乘龙驭，苍野巡时见象耕。忆兆臣民蒙泽久，陨身思报一毫轻。
神宗皇帝挽词·其一
作者：文彦博
朝代：宋
体裁：五言律诗

千龄逢圣旦，六叶嗣昌辰。睿智天攸纵，章程日又新。车书通绝域，雨露洽殊邻。民罄华封祝，帝思苍野巡。
神宗皇帝挽词·其三
作者：文彦博
朝代：宋
体裁：七言律诗

元丰圣政洽隆平，溢牍联篇载颂声。皇武惟扬昭七德，帝华克协丽重明。乔山去日乘龙驭，苍野巡时见象耕。忆兆臣民蒙泽久，陨身思报一毫轻。
神宗皇帝挽词·其二
作者：文彦博
朝代：宋
体裁：五言律诗

龙髯攀不及，凤翼附无因。望断乔山路，忧深杞国人。含生蒙舜德，率土被尧仁。罔极何由报，徒能损百身。
神宗皇帝挽词·其四
作者：文彦博
朝代：宋

老臣逢圣运，受眷特优隆。
觐礼超羣后，官仪极上公。
皇慈矜旧物，帝念录微功。
一酌尧罇异，三篇说命同。
斯心期检玉，不意遂遗弓。
声暨要荒外，哀缠普率中。
凄凉石门路，惨淡栢城风。
血泪盈襟陨，何由报昊穹。
神宗皇帝挽词·其四
作者：文彦博
朝代：宋

老臣逢圣运，受眷特优隆。觐礼超群后，官仪极上公。皇慈矜旧物，帝念录微功。一酌尧樽异，三篇说命同。斯心期检玉，不意遂遗弓。声暨要荒外，哀缠普率中。凄凉石门路，惨淡柏城风。血泪盈襟陨，何由报昊穹。
秋夕偶作
作者：文彦博
朝代：宋
体裁：七言绝句

独诵潘郎秋兴赋，闲吟谢守怨情诗。风摇红树啼螀急，月照绿窗清漏迟。
秋夕偶怀
作者：文彦博
朝代：宋

小槛风惊叶，幽庭露泫柯。芳尘千里远，幽恨九回多。萤影穿帘押，蛩声出砌莎。寸心无以写，愬月但长歌。
秋夕偶怀
作者：文彦博
朝代：宋

小槛风惊叶，幽庭露泫柯。
芳尘千里远，幽恨九迴多。
萤影穿帘押，蛩声出砌莎。
寸心无以写，愬月但长歌。
秋夜闻笛
作者：文彦博
朝代：宋
体裁：五言律诗

秋宵万籁沉，羌笛似龙吟。向秀忽思旧，马融方好音。细声寒入牖，残韵半和砧。莫奏梅花曲，旅人情更深。
秋日登阙塞
作者：文彦博
朝代：宋

鞅掌公庭暇，登临阙塞秋。清谈不废务，远望略消忧。二室榄前见，长伊天际流。僧归下樵径，客去上渔舟。返照明金刹，飞泉响石楼。放怀真趣得，纵目滞情休。像列三龛密，波翻入节稠。怅然高世意，不减冶城游。
秋日登阙塞
作者：文彦博
朝代：宋

鞅掌公庭暇，登临阙塞秋。
清谈不废务，远望略消忧。
二室榄前见，长伊天际流。
僧归下樵径，客去上渔舟。
返照明金剎，飞泉响石楼。
放怀真趣得，纵目滞情休。
像列三龛密，波翻入节稠。
怅然高世意，不减冶城游。
秋望
作者：文彦博
朝代：宋

远目仍秋望，依依江上风。烟涛寒飐白，霜叶乱翻红。列岫晴霞外，遵鸿晚照中。羁怀同屈宋，倚立恨无穷。
秋望
作者：文彦博
朝代：宋

远目仍秋望，依依江上风。
烟涛寒飐白，霜叶乱翻红。
列岫晴霞外，遵鸿晚照中。
覊怀同屈宋，倚立恨无穷。
秋风吟
作者：文彦博
朝代：宋
体裁：七言律诗

猎遍兰丛与桂枝，巢居未必有先期。灵台十仞乌随转，阿阁三重凤岂知。度柳暗催蝉嘒嘒，出云高送雁离离。汉宫玉树知何限，争忍重吟画扇诗。
窃知今日于家园种山芋辄成拙诗奉呈副枢谏议
作者：文彦博
朝代：宋
体裁：五言律诗

闻说家完乐，仍携山芋来。何烦心助长，惟喜手亲栽。若务丰根本，应须薙草莱。迎知冬荐味，决不减平台。
端午日招诸公于敝园为角黍之会独尧夫不至因成小诗奉呈用资一笑
作者：文彦博
朝代：宋
体裁：七言绝句

药饵从来多客至，人情大抵见荣观。戴崇贪赴安昌会，必为东田不足欢。
端明尚书垂访弊居会于西园兼蒙赋诗贲饰辄成四十字奉呈
作者：文彦博
朝代：宋

重阳节始过，佳菊色犹亲。东篱把酒客，西园飞盖宾。共此林下宴，可类商颜人。清樽幸未燥，无所献酬频。
端明尚书垂访弊居会于西园兼蒙赋诗贲饰辄成四十字奉呈
作者：文彦博
朝代：宋

重阳节始过，佳菊色犹亲。
东篱把酒客，西园飞盖宾。
共此林下宴，可类商颜人。
清罇幸未燥，无所献酬频。
答南都致太傅相公
作者：文彦博
朝代：宋
体裁：七言律诗

雪苑挥毫寄雪宫，丘门褒宠过华虫。希声远夺霜钟韵，妙墨高踰禊帖工。辱韵颇惭才陋薄，玩辞弥见意勤隆。西南跂望安昌馆，何日陪随似戴崇。
答庞相家园虽陋春物向荣日冀相车时枉游览未蒙宠降承贶佳章谨次严韵
作者：文彦博
朝代：宋

一廛幽趣斗城西，竹映轩窗柳拂堤。
园吏每夸风物美，主人常叹簿书迷。
碧池荷动观鱼戏，朱槛梧倾待凤栖。
惟愿毗耶长者至，莫忧花裏有莺啼。
答庞相家园虽陋春物向荣日冀相车时枉游览未蒙宠降承贶佳章谨次严韵
作者：文彦博
朝代：宋

一廛幽趣斗城西，竹映轩窗柳拂堤。园吏每誇风物美，主人常叹簿书迷。碧池荷动观鱼戏，朱槛梧倾待凤栖。惟愿毗耶长者至，莫忧花里有莺啼。
答王龙图咏山见寄
作者：文彦博
朝代：宋

分得鱼符守雍州，垂帷闭阁再经秋。
眼看岩岫将登览，身似匏瓜苦滞留。
杜曲朱坡虽已到，圭峯紫阁未曾游。
却输假道归朝客，上遍终南寺寺楼。
答王龙图咏山见寄
作者：文彦博
朝代：宋

分得鱼符守雍州，垂帷闭阁再经秋。眼看岩岫将登览，身似匏瓜苦滞留。杜曲朱坡虽已到，圭峰紫阁未曾游。却输假道归朝客，上遍终南寺寺楼。
答青州相公二首
作者：文彦博
朝代：宋

非才久玷钧衡重，乞得麟符守洛师。圣造如天从素欲，愚衷何地报鸿慈。先茔松槚躬时省，私庙萍蘩洁仲祠。相国情深最知我，邮筒千里贶新诗。雅章追念柏台游，屈指今逾二十秋。初奉南床持大宪，后陪东阁告嘉猷。心如金石同谋国，路出风波免覆舟。闻欲坚随赤松去，拟携灵寿从留侯。
答青州相公二首·其一
作者：文彦博
朝代：宋
体裁：七言律诗

非才久玷钧衡重，乞得麟符守洛师。圣造如天从素欲，愚衷何地报鸿慈。先茔松槚躬时省，私庙萍蘩洁仲祠。相国情深最知我，邮筒千里贶新诗。
答青州相公二首·其二
作者：文彦博
朝代：宋

雅章追念柏台游，屈指今逾二十秋。初奉南床持大宪，后陪东阁告嘉猷。心如金石同谋国，路出风波免覆舟。闻欲坚随赤松去，拟携灵寿从留侯。
答青州相公二首·其二
作者：文彦博
朝代：宋

雅章追念栢台游，屈指今逾二十秋。
初奉南床持大宪，后陪东阁告嘉猷。
心如金石同谋国，路出风波免覆舟。
闻欲坚随赤松去，拟携灵寿从留侯。
经略大观文相公寄示东田别后一篇谨次元韵
作者：文彦博
朝代：宋
体裁：七言律诗

出处交游数十年，故情勤重见矜怜。东田屡涉求羊径，西洛频陪李郭仙。四路连城归节制，万兵开府壮威权。雅章垂贶尤奇绝，走笔如风似涌泉。
绿绮
作者：文彦博
朝代：宋

楚舞休飞鹤，燕歌罢绕梁。高堂横绿绮，上客奏明光。秋月华池净，春风蕙草香。还邛有辞赋，仙凤正求皇。
绿绮
作者：文彦博
朝代：宋

楚舞休飞鹤，燕歌罢绕梁。
高堂横绿绮，上客奏明光。
秋月华池凈，春风蕙草香。
还卭有辞赋，仙凤正求皇。
翫月吟寄友人·其一
作者：文彦博
朝代：宋

桂魄腾车朱户深，琐寮珠箔夜沉沉。
慵听北里吹竽燕，闲倚南楼拥鼻吟。
玉宇暗销红烛影，银床斜转碧桐阴。
金缾剩贮程乡酒，留待龙交满满斟。
翫月吟寄友人·其三
作者：文彦博
朝代：宋
体裁：七言绝句

闻道频挥霹雳手，定知不费琰之才。且投丹笔携诗笔，来就花间把一杯。
翫月吟寄友人·其二
作者：文彦博
朝代：宋

薄宦覊尘事，劳生困夏畦。
偶来游日观，更喜蹑云梯。
便拟纫兰佩，相招隐竹溪。
回看广津路，欲问转多迷。
耆老会诗
作者：文彦博
朝代：宋

九老唐贤形绘事，元丰今胜会昌春。垂肩素发皆时彦，挥麈清谈尽席珍。染翰不停诗思健，飞觞无算酒行频。兰亭雅集誇脩禊，洛社英游贵序宾。自愧空疏陪几杖，更容款密奉簪绅。当筵尚齿尤多幸，十二人中第二人。
耆老会诗
作者：文彦博
朝代：宋

九老唐贤形绘事，元丰今胜会昌春。
垂肩素髮皆时彦，挥麈清谈尽席珍。
染翰不停诗思健，飞觞无算酒行频。
兰亭雅集夸修禊，洛社英游贵序宾。
自愧空疎陪几杖，更容款密奉簪绅。
当筵尚齿尤多幸，十二人中第二人。
臣伏蒙圣恩今月二日就琼林苑特遣中使宠赐御诗仰味圣言恭披宸翰曲推恩礼过奖愚臣感愧之深负荷弗克辄课愚陋恭和圣制
作者：文彦博
朝代：宋

老臣为感圣恩殊，趣治轻装觐帝居。锡宴便藩亲凤扆，赐章重叠捧龟书。康时有志才终短，报国无功术已疏。身在洛阳心魏阙，愿倾丹恳上公车。
臣伏蒙圣恩今月二日就琼林苑特遣中使宠赐御诗仰味圣言恭披宸翰曲推恩礼过奖愚臣感愧之深负荷弗克辄课愚陋恭和圣制
作者：文彦博
朝代：宋

老臣为感圣恩殊，趣治轻装觐帝居。
锡宴便藩亲凤扆，赐章重迭捧龟书。
康时有志才终短，报国无功术已疎。
身在洛阳心魏阙，愿倾丹恳上公车。
臣得请致政赴阙谢恩修觐礼成回归西洛感恩恋圣情激于中谨成五言十二韵诗一首斋沐缮写上进
作者：文彦博
朝代：宋

遭时方筮仕，涉道未逢源。
四纪叨荣禄，三朝忝圣恩。
华颠固一节，厚载託孤根。
得谢缘矜老，求全愧达尊。
懋官非尚德，进秩玷维垣。
海纳推涵育，天容示保存。
赐筵临黼座，别旨釂金罇。
献替蒭词拙，详延玉色温。
云章训深厚，日接宠便藩。
穆穆辞宸扆，迟迟去国门。
恋深惟有涕，感极却无言。
誓竭忠懃志，书绅戒子孙。
臣得请致政赴阙谢恩脩觐礼成回归西洛感恩恋圣情激于中谨成五言十二韵诗一首斋沐缮写上进
作者：文彦博
朝代：宋

遭时方筮仕，涉道未逢源。四纪叨荣禄，三朝忝圣恩。华颠固一节，厚载托孤根。得谢缘矜老，求全愧达尊。懋官非尚德，进秩玷维垣。海纳推涵育，天容示保存。赐筵临黼座，别旨釂金樽。献替刍词拙，详延玉色温。云章训深厚，日接宠便藩。穆穆辞宸扆，迟迟去国门。恋深惟有涕，感极却无言。誓竭忠勤志，书绅戒子孙。
自济源回及中道得通守郎中诗跂羡山水之游以不得陪从为恨因以诗答之
作者：文彦博
朝代：宋

奉祀灵源腊雪余，薄寒风景似春初。
因寻山下游三日，惟恨罇前欠贰车。
南望思君回五马，北来遗我得双鱼。
新诗两首连城贵，百斛骊珠价不如。
自济源回及中道得通守郎中诗跂羡山水之游以不得陪从为恨因以诗答之
作者：文彦博
朝代：宋

奉祀灵源腊雪馀，薄寒风景似春初。因寻山下游三日，惟恨樽前欠贰车。南望思君回五马，北来遗我得双鱼。新诗两首连城贵，百斛骊珠价不如。
致政中散荀龙连惠三篇俯光衰老辄亦依韵和呈再鼓羸师其气已竭止希一览而弃之可也
作者：文彦博
朝代：宋

郢楼高唱丽阳春，重叠三章妙入神。席上纵欢殊不倦，樽前道旧转相亲。故交共是休闲客，令子今为辅弼人。河内仙居颇优逸，风流雅尚有谁伦。
致政中散荀龙连惠三篇俯光衰老辄亦依韵和呈再鼓羸师其气已竭止希一览而弃之可也
作者：文彦博
朝代：宋

郢楼高唱丽阳春，重迭三章妙入神。
席上纵欢殊不倦，樽前道旧转相亲。
故交共是休闲客，令子今为辅弼人。
河内仙居颇优逸，风流雅尚有谁伦。
致政仲损工部哀词
作者：文彦博
朝代：宋

自昔朋游今五纪，断金连璧附英翘。学通经史蒙三益，心类松筠见久要。白首郎潜甘寂寞，清时吏隐甚逍遥。年逾九九诚无慊，惟叹人亡与道消。金兰取友务端良，仲损于余极久长。蚤岁倾怀论管鲍，晚年脩好结潘阳。人琴忽起芝焚叹，箫鼓俄随薤挽伤。不到寝门亲一恸，临风老泪独浪浪。
致政仲损工部哀词·其一
作者：文彦博
朝代：宋
体裁：七言律诗

自昔朋游今五纪，断金连璧附英翘。学通经史蒙三益，心类松筠见久要。白首郎潜甘寂寞，清时吏隐甚逍遥。年逾九九诚无慊，惟叹人亡与道消。
致政仲损工部哀词·其二
作者：文彦博
朝代：宋

金兰取友务端良，仲损于余极久长。
蚤岁倾怀论管鲍，晚年修好结潘阳。
人琴忽起芝焚叹，箫鼓俄随薤挽伤。
不到寝门亲一恸，临风老泪独浪浪。
致政仲损工部哀词·其二
作者：文彦博
朝代：宋

金兰取友务端良，仲损于余极久长。蚤岁倾怀论管鲍，晚年脩好结潘阳。人琴忽起芝焚叹，箫鼓俄随薤挽伤。不到寝门亲一恸，临风老泪独浪浪。
致政仲损张工部询及孟酝之味因寄数器副以小诗
作者：文彦博
朝代：宋
体裁：七言律诗

醽渌如渑味似饴，朝回何必典春衣。序宾留饮觞无算，速父供甘羜更肥。不惜郫筒令远寄，惟忧辽豕得深讥。小家曲糵君谙在，莫使邯郸枉见围。
舟中别后中夕无寐偶成四十言奉寄中辉大卿聊致黯然之怀
作者：文彦博
朝代：宋
体裁：五言律诗

五十年亲友，如今两鬓霜。相逢在淇澳，所乐似潇湘。话旧如春梦，听歌放酒狂。压关楼下别，一夕九回肠。
芳草
作者：文彦博
朝代：宋

绮节初抽翠，金塘久托根。何堪混萧艾，自合比兰荪。碧映龙池水，青迷楚泽魂。年年增恨处，长信与长门。
芳草
作者：文彦博
朝代：宋

绮节初抽翠，金塘久託根。
何堪混萧艾，自合比兰荪。
碧映龙池水，青迷楚泽魂。
年年增恨处，长信与长门。
英宗皇帝挽词
作者：文彦博
朝代：宋

乾德符亨会，天飞出庆宁。继明光五叶，启圣协千龄。方保瑶图永，俄悲玉殿青。定知迁宝座，还集太微庭。厥初丕命集，咸庆长君贤。恭俭敦尧德，忧勤损舜年。象耕苍野地，龙御鼎湖天。帝锡宣英号，鸿休耀信编。在隐推龙德，重明协帝华。蓼萧均泽及，四海詟威加。就日心方切，腾天驭已赊。攀髯不可跂，泪目送云霞。
英宗皇帝挽词·其一
作者：文彦博
朝代：宋

乾德符亨会，天飞出庆宁。继明光五叶，启圣协千龄。方保瑶图永，俄悲玉殿青。定知迁宝座，还集太微庭。
英宗皇帝挽词·其一
作者：文彦博
朝代：宋

干德符亨会，天飞出庆宁。
继明光五叶，启圣协千龄。
方保瑶图永，俄悲玉殿青。
定知迁宝座，还集太微庭。
英宗皇帝挽词·其三
作者：文彦博
朝代：宋
体裁：五言律诗

在隐推龙德，重明协帝华。蓼萧均泽及，四海詟威加。就日心方切，腾天驭已赊。攀髯不可跂，泪目送云霞。
英宗皇帝挽词·其二
作者：文彦博
朝代：宋
体裁：五言律诗

厥初丕命集，咸庆长君贤。恭俭敦尧德，忧勤损舜年。象耕苍野地，龙御鼎湖天。帝锡宣英号，鸿休耀信编。
荷花
作者：文彦博
朝代：宋

翠羽亭亭盖，微障越鄂君。
锦书何日寄，绣被几时熏。
步稳非因学，丝轻未见棼。
唯愁容易散，尽作楚天云。
荷花
作者：文彦博
朝代：宋

翠羽亭亭盖，微障越鄂君。锦书何日寄，绣被几时薰。步稳非因学，丝轻未见棼。唯愁容易散，尽作楚天云。
蒙惠咸阳水梨极佳快陶隐居谓梨为快果太原凤栖梨少许纳上非报也欲校其味耳吕大忠运使惠
作者：文彦博
朝代：宋

凤栖佳果玉浆寒，马乳龙须味一般。未敢便教充钉坐，更将冰蜜校量看。
蒙惠咸阳水梨极佳快陶隐居谓梨为快果太原凤栖梨少许纳上非报也欲校其味耳吕大忠运使惠
作者：文彦博
朝代：宋

凤栖佳果玉浆寒，马乳龙鬚味一般。
未敢便教充钉坐，更将冰蜜校量看。
蒙顶茶
作者：文彦博
朝代：宋
体裁：七言绝句

旧谱最称蒙顶味，露牙云液胜醍醐。公家药笼虽多品，略采甘滋助道腴。
蘅皋
作者：文彦博
朝代：宋

蘅薄频牵望，阳林久驻镳。香囊徒叩叩，云月自苕苕。翠佩传情密，曾波托意遥。翩鸿渐高逝，翻恨隔神霄。
蘅皋
作者：文彦博
朝代：宋

蘅薄频牵望，阳林久驻镳。
香囊徒叩叩，云月自苕苕。
翠佩传情密，曾波託意遥。
翩鸿渐高逝，翻恨隔神霄。
蜀笺
作者：文彦博
朝代：宋
体裁：七言绝句

素笺明润如温玉，新样翻传号冷金。远寄南都岂无意，缘公挥翰似山阴。
行及白马寺捧留守相公康国韩公手翰且云名园例惜好花以俟同赏因成小诗
作者：文彦博
朝代：宋

公书苦惜春光晚，柳絮榆钱扑面飞。惟说名园绝奇品，留花未发待翁归。去岁曾吟怨别诗，今春醉赏又参差。洛城虽是归来晚，趁得姚黄正发时。
行及白马寺捧留守相公康国韩公手翰且云名园例惜好花以俟同赏因成小诗·其一
作者：文彦博
朝代：宋
体裁：七言绝句

公书苦惜春光晚，柳絮榆钱扑面飞。惟说名园绝奇品，留花未发待翁归。
行及白马寺捧留守相公康国韩公手翰且云名园例惜好花以俟同赏因成小诗·其二
作者：文彦博
朝代：宋
体裁：七言绝句

去岁曾吟怨别诗，今春醉赏又参差。洛城虽是归来晚，趁得姚黄正发时。
西归日琼林苑赐宴即席
作者：文彦博
朝代：宋

窃禄叨荣四纪余，退思侥倖亦无如。
趋朝再覩新宫省，解绂还归旧里庐。
报国丹心明皎皎，恋轩疲足去徐徐。
羣公尽出都门祖，盛事光于汉二疏。
西归日琼林苑赐宴即席
作者：文彦博
朝代：宋

窃禄叨荣四纪馀，退思侥倖亦无如。趋朝再睹新宫省，解绂还归旧里庐。报国丹心明皎皎，恋轩疲足去徐徐。群公尽出都门祖，盛事光于汉二疏。
西晋
作者：文彦博
朝代：宋

马圉言虽验，凫毛事亦奇。紫微才遍植，白刃已交驰。星麦应无酒，私蛙尚有糜。铜驼休反袂，何救黍离离。
西晋
作者：文彦博
朝代：宋

马圉言虽验，凫毛事亦奇。
紫微纔遍植，白刃已交驰。
星麦应无酒，私蛙尚有糜。
铜驼休反袂，何救黍离离。
西都留守宣徽祈谢嵩祠往还敝庄因成雅章为贶谨次严韵·其一
作者：文彦博
朝代：宋

腊雪应祈沾下土，府公遵命祀中天。
定陪仙驭经缑岭，应访禅林过玉泉。
和气随风生二室，欢谣继日满三川。
悠悠大斾纍纍印，却爱苏家负郭田。
西都留守宣徽祈谢嵩祠往还敝庄因成雅章为贶谨次严韵·其一
作者：文彦博
朝代：宋

腊雪应祈沾下土，府公遵命祀中天。定陪仙驭经缑岭，应访禅林过玉泉。和气随风生二室，欢谣继日满三川。悠悠大旆累累印，却爱苏家负郭田。
西都留守宣徽祈谢嵩祠往还敝庄因成雅章为贶谨次严韵·其二
作者：文彦博
朝代：宋
体裁：七言绝句

若比扬雄多一廛，仅同徐勉葺东田。沟塍万亩言之过，却恐增添助役钱。
见山楼小饮偶作
作者：文彦博
朝代：宋

云淡天迷楚，楼高地占秦。哀筝一行雁，小字数钩银。巷陌三条月，池塘十步春。府门初夜闭，多少夜游人。
见山楼小饮偶作
作者：文彦博
朝代：宋

云淡天迷楚，楼高地占秦。
哀筝一行鴈，小字数鈎银。
巷陌三条月，池塘十步春。
府门初夜闭，多少夜游人。
诏开礼闱偶作呈诸友
作者：文彦博
朝代：宋

星弧首辟群英彀，天毕初张众目罗。汉傅仍闻求泛驾，周明何止育菁莪。碧纱已有蓬山籍，绿李将分桂殿科。全伏阿香推毂力，九门三月化陶梭。
诏开礼闱偶作呈诸友
作者：文彦博
朝代：宋

星弧首闢羣英彀，天毕初张众目罗。
汉傅仍闻求泛驾，周明何止育菁莪。
碧纱已有蓬山籍，绿李将分桂殿科。
全伏阿香推毂力，九门三月化陶梭。
诗一首
作者：文彦博
朝代：宋
体裁：七言绝句

楚泽荃蘅尽化蓬，自须高谢脱池笼。从知鸠鸟真无赖，犹使瑶台关有娀。
诗寄相州侍中韩魏公
作者：文彦博
朝代：宋

鼎邑从来事足夸，冰台近岁景尤嘉。
天平峰秀堪图画，昼锦堂高可宴衙。
新表门闾通德里，旧栽桃李相君家。
仍闻降志相希慕，林下时乘洛样车。
诗寄相州侍中韩魏公
作者：文彦博
朝代：宋

鼎邑从来事足誇，冰台近岁景尤嘉。天平峰秀堪图画，昼锦堂高可宴衙。新表门闾通德里，旧栽桃李相君家。仍闻降志相希慕，林下时乘洛样车。
诗寄答致政司空相公
作者：文彦博
朝代：宋

众卉羣芳品自奇，遍形歌咏殆无遗。
名过卫国平泉记，数协江淹杂体诗。
苏颋祗夸长乐赋，元舆惟咤牡丹词。
岂知哲匠风骚美，不间鸿纤尽物宜。
诗寄答致政司空相公
作者：文彦博
朝代：宋

众卉群芳品自奇，遍形歌咏殆无遗。名过卫国平泉记，数协江淹杂体诗。苏颋祗誇长乐赋，元舆惟咤牡丹词。岂知哲匠风骚美，不间鸿纤尽物宜。
诗寄西都致政司空相公
作者：文彦博
朝代：宋

燕居堂北虚闲地，蔾藿森森欲柱天。
中有红梨最翘秀，削成鸠杖佐衰年。
初同野叟甘芹味，终学狂翁挂酒钱。
分寄一枝公必讶，提携不称葛陂仙。
诗寄西都致政司空相公
作者：文彦博
朝代：宋

燕居堂北虚闲地，藜藿森森欲柱天。中有红梨最翘秀，削成鸠杖佐衰年。初同野叟甘芹味，终学狂翁挂酒钱。分寄一枝公必讶，提携不称葛陂仙。
诗寄龙门宝应寺證大师
作者：文彦博
朝代：宋

山人去作山西将，岫幌岩扉掩翠岚。欲问證师求正住，凭师改作潞公庵。
诗寄龙门宝应寺证大师
作者：文彦博
朝代：宋

山人去作山西将，岫幌岩扉掩翠岚。
欲问证师求正住，凭师改作潞公庵。
诗答致政范侍郎致政内翰侍郎荣过郊居少驻轩驭兼留诗咏俯贲丘樊辄次元韵
作者：文彦博
朝代：宋

郊居诚敝陋，平地见伊光。适值华轩过，仍当煦景长。幸能留憩止，岂敢谓高凉。绿筱缘荒径，青萝补坏墙。劝耕周厥土，问稼保斯箱。处择仁为里，归寻醉作乡。老怀从放达，宴坐绝稀望。后躅承相顾，交情孰可方。清吟委珠玉，雅奏协宫商。似震惊群蛰，如牷荐大房。畏涂逢善友，酷暑得寒浆。三复劳钻仰，词雄韵更强。
诗答致政范侍郎致政内翰侍郎荣过郊居少驻轩驭兼留诗咏俯贲丘樊辄次元韵
作者：文彦博
朝代：宋

郊居诚敝陋，平地见伊光。
适值华轩过，仍当煦景长。
幸能留憩止，岂敢谓高凉。
绿篠缘荒径，青萝补坏墙。
劝耕周厥土，问稼保斯箱。
处择仁为里，归寻醉作乡。
老怀从放达，宴坐绝稀望。
后躅承相顾，交情孰可方。
清吟委珠玉，雅奏协宫商。
似震惊羣蛰，如牷荐大房。
畏涂逢善友，酷暑得寒浆。
三復劳钻仰，词雄韵更强。
诗答郓州分司李待制许中春宠访
作者：文彦博
朝代：宋
体裁：五言律诗

念昔多闻友，于今四纪强。滞才君绊骥，叨命我循墙。二月芳期近，三台淑景长。东郊望飞盖，原隰有辉光。
诗谢留守王宣徽远惠牡丹
作者：文彦博
朝代：宋
体裁：七言律诗

姚黄左紫状元红，打剥栽培久用功。采折乍经微雨后，缄封仍在小奁中。勤勤赏玩倾兰醑，漠漠馨香逐蕙风。犹恐花心怀旧土，戴时频与望青嵩。
诗赠提举窦侍郎
作者：文彦博
朝代：宋
体裁：七言律诗

紫髯真将白云卿，总领琳宫道气清。蕲竹一林曾断买，青溪三弄得遗声。季伦自作思归曲，向秀方深感旧情。虽恨功名非谢傅，樽前更欲听君筝。
读汉史
作者：文彦博
朝代：宋

汉室言中圮，咸京欲伴芜。髹墀倾馺娑，齯齿笑诸于。未暇平青犊，旋闻奉赤符。货泉诚妄改，天命本难渝。久吏皆黄发，频年困赤眉。忽逢司隶属，重睹汉官仪。讴咏皆欣合，民灵共乐推。区区蹇嚣辈，犹不悟天时。
读汉史·其一
作者：文彦博
朝代：宋
体裁：五言律诗

汉室言中圮，咸京欲伴芜。髹墀倾馺娑，齯齿笑诸于。未暇平青犊，旋闻奉赤符。货泉诚妄改，天命本难渝。
读汉史·其二
作者：文彦博
朝代：宋

久吏皆黄发，频年困赤眉。忽逢司隶属，重睹汉官仪。讴咏皆欣合，民灵共乐推。区区蹇嚣辈，犹不悟天时。
读汉史·其二
作者：文彦博
朝代：宋

久吏皆黄髮，频年困赤眉。
忽逢司隶属，重覩汉官仪。
讴咏皆欣合，民灵共乐推。
区区蹇嚣辈，犹不悟天时。
谒济祠作
作者：文彦博
朝代：宋
体裁：七言律诗

导沇灵源祀典尊，湛然凝碧浸云根。远潮沧海殊无碍，横贯洪河自不浑。一派平流滋稼穑，四时精享荐萍蘩。未尝轻作风涛险，惟有涵濡及物恩。
谢假新舟
作者：文彦博
朝代：宋
体裁：七言绝句

使舰新成泛碧澜，更陪李郭共登仙。深惭一水如衣带，不称君家旧济川。
谢公仪待制惠黄石枕
作者：文彦博
朝代：宋
体裁：七言绝句

得时应在谷城山，蒸栗温姿照席间。助我漱流高卧意，曲肱从此不晞颜。
谢太傅相公以近诗三十首寄示
作者：文彦博
朝代：宋

一轴诗三十，词高气格雄。
文通推杂体，吉甫让清风。
平日丹青笔，当年造化工。
安车有余力，移向二南中。
谢太傅相公以近诗三十首寄示
作者：文彦博
朝代：宋

一轴诗三十，词高气格雄。文通推杂体，吉甫让清风。平日丹青笔，当年造化工。安车有馀力，移向二南中。
谢留守王宣徽寄花
作者：文彦博
朝代：宋
体裁：七言绝句

远惠奇花自洛城，吟观醉赏动乡情。开编读到安仁传，方信河阳浪得名。
谢留守相公尧夫惠书及诗意爱勤重·其一
作者：文彦博
朝代：宋
体裁：七言律诗

河阳满县花称好，仰望山川难比肩。留钥惠诗锵玉振，采毫洒墨灿星联。樽前毕集邹枚客，舟上同登李郭仙。伊叟依刘心更切，柴车促驾即言还。
谢留守相公尧夫惠书及诗意爱勤重·其二
作者：文彦博
朝代：宋
体裁：七言绝句

雨后全无京洛尘，名园胜景好游人。东田兼有春毬探，来就三城报得春。
谢运使陈金部生日惠绣寿仙香炉合依韵和二绝句
作者：文彦博
朝代：宋

絺绣为章古法传，刺文肖象用功专。他时携去伊川坞，欲并西方皤叟仙。诗缘大雅成歌倾，器自良工得范模。珍重星郎为寿意，更从兰省辍薰炉。
谢运使陈金部生日惠绣寿仙香炉合依韵和二绝句·其一
作者：文彦博
朝代：宋
体裁：七言绝句

絺绣为章古法传，刺文肖象用功专。他时携去伊川坞，欲并西方皤叟仙。
谢运使陈金部生日惠绣寿仙香炉合依韵和二绝句·其二
作者：文彦博
朝代：宋

诗缘大雅成歌倾，器自良工得范模。
珍重星郎为寿意，更从兰省辍熏炉。
谢运使陈金部生日惠绣寿仙香炉合依韵和二绝句·其二
作者：文彦博
朝代：宋

诗缘大雅成歌倾，器自良工得范模。珍重星郎为寿意，更从兰省辍薰炉。
贤大师以诸巨公画像见示传神写照曲尽其妙兼丐拙诗辄成一首奉呈
作者：文彦博
朝代：宋
体裁：七言律诗

用志专精妙入神，援毫肖象夺天真。能将绘素传奇表，似与公侯结胜因。娄德高僧通夙命，王维善画记前身。师缘素习今生悟，曾写云台四七人。
赠会稽尊师
作者：文彦博
朝代：宋
体裁：七言律诗

藐姑容化三阴馆，勾漏砂封六乙泥。五练夜穷苍玉几，七明晨采碧云梯。冠霞高挹浮丘袂，握髓深藏鬼谷溪。如有西山驻灵药，何妨相赠一刀圭。
赠国信毕少卿北京作
作者：文彦博
朝代：宋

邺下常推七子才，兔园宾客重邹杖。
三千里外出疆去，四五年前点顿来。
将幙未归惭老大，使旃重到喜追徘。
朔风不度龙沙远，只向云中讲信回。
赠国信毕少卿北京作
作者：文彦博
朝代：宋

邺下常推七子才，兔园宾客重邹枚。三千里外出疆去，四五年前点顿来。将幕未归惭老大，使旃重到喜追徘。朔风不度龙沙远，只向云中讲信回。
赠孙庄秀才
作者：文彦博
朝代：宋

丽藻遒文绝比肩，买符新自帝州迁。
四溟浪阔鵾须化，三岛路长鸾暂闲。
桂玉擅名将继却，箪瓢乐道且晞颜。
前春定奋冲天翼，休抱如虹泣楚山。
赠孙庄秀才
作者：文彦博
朝代：宋

丽藻遒文绝比肩，买符新自帝州迁。四溟浪阔鹍须化，三岛路长鸾暂闲。桂玉擅名将继却，箪瓢乐道且晞颜。前春定奋冲天翼，休抱如虹泣楚山。
赠市隐者
作者：文彦博
朝代：宋

縠帔绛绡头，墙东隐侩牛。闲门甘肮脏，薄俗重伊优。有頍宁须拂，无资可用游。故人虽茜旆，那复问前驺。
赠市隐者
作者：文彦博
朝代：宋

縠帔绛绡头，墙东隐侩牛。
闲门甘骯脏，薄俗重伊优。
有頍宁须拂，无资可用游。
故人虽茜斾，那復问前驺。
赠李戡
作者：文彦博
朝代：宋

昌元建邑几经春，百里封疆秀气匀。
鸭子池边登第客，老鸦山下着棋人。
赠李戡
作者：文彦博
朝代：宋

昌元建邑几经春，百里封疆秀气匀。鸭子池边登第客，老鸦山下著棋人。
赠自然表白大师
作者：文彦博
朝代：宋

千仞清溪绝世纷，先生高卧白云根。近来名系丹台籍，多向蒙山见羡门。紫府仙人每驭飙，朝游三岛暮三茅。他年内史功成后，愿结山阴世外交。常感真公传隐诀，每言凡骨是仙材。他时载挹浮丘袂，直在昆峰十二台。
赠自然表白大师·其一
作者：文彦博
朝代：宋
体裁：七言绝句

千仞清溪绝世纷，先生高卧白云根。近来名系丹台籍，多向蒙山见羡门。
赠自然表白大师·其三
作者：文彦博
朝代：宋

常感真公传隐诀，每言凡骨是仙材。
他时载挹浮丘袂，直在昆峯十二台。
赠自然表白大师·其三
作者：文彦博
朝代：宋

常感真公传隐诀，每言凡骨是仙材。他时载挹浮丘袂，直在昆峰十二台。
赠自然表白大师·其二
作者：文彦博
朝代：宋

紫府仙人每驭飇，朝游三岛暮三茅。
他年内史功成后，愿结山阴世外交。
赠自然表白大师·其二
作者：文彦博
朝代：宋

紫府仙人每驭飙，朝游三岛暮三茅。他年内史功成后，愿结山阴世外交。
路上舟中作
作者：文彦博
朝代：宋
体裁：七言绝句

诏乘巨舰济安流，圣念偏于老者优。堪笑霸臣何琐琐，五湖归去一扁舟。
过汜水关
作者：文彦博
朝代：宋

济世安民主，擒充执窦归。
山川遗气象，史册动光辉。
原庙今昭德，羣雄昔畏威。
虎牢名自久，牛口谚应非。
关塞侔天险，封疆介日围。
特吟摩诘句，度水柳依依。
过汜水关
作者：文彦博
朝代：宋

济世安民主，擒充执窦归。山川遗气象，史册动光辉。原庙今昭德，群雄昔畏威。虎牢名自久，牛口谚应非。关塞侔天险，封疆介日围。特吟摩诘句，度水柳依依。
过燕川渡
作者：文彦博
朝代：宋
体裁：古风

燕川东北孔山西，借车直渡马头溪。农樵引路津不迷，行行引上青云梯。回头不视林木低，谷风冷冷山鸟啼。岩隈泉甘土仍肥，昔人于斯卜幽栖。春深芝朮生新荑，采芝茹朮希夷齐。诸公共游不知疲，长吟吐气如虹蜺。水演石上写此诗，手拭苍藓脚踏泥。冒寒履险不惮辞，勉欲继踵前贤题。
过荥阳玉像院
作者：文彦博
朝代：宋
体裁：五言律诗

瑞相双刊玉，仁祠侧布金。轮蹄一道过，风雨二山嵚。密藓苍缘壁，乔松秀出林。村僧不可语，难问祖师心。
过颍阳山墅作
作者：文彦博
朝代：宋
体裁：五言律诗

平生箕颍志，未免困名缰。赖此营山墅，频年至颍阳。相邻紫云洞，不羡白莲庄。却愧耕夫问，归轩作底忙。
过鲁太师庙作
作者：文彦博
朝代：宋

墨绶前朝宰，桑郊郑圃东。丛祠临大道，遗烈凛清风。顾我才尤薄，与君时不同。历官无一异，得位亦三公。屑屑刑名内，区区薄领中。循良谁复道，贪刻自为功。哲后方勤治，愚臣合尽忠。承流奉宽大，宣泽务庞鸿。此意缘思古，何人为发蒙。神交傥来鉴，潜愿启其衷。
过鲁太师庙作
作者：文彦博
朝代：宋

墨绶前朝宰，桑郊郑圃东。
丛祠临大道，遗烈凛清风。
顾我才尤薄，与君时不同。
历官无一异，得位亦三公。
屑屑刑名内，区区薄领中。
循良谁復道，贪刻自为功。
哲后方勤治，愚臣合尽忠。
承流奉宽大，宣泽务庞鸿。
此意缘思古，何人为发蒙。
神交傥来鉴，潜愿启其衷。
运使兵部以某驰想林泉拙诗言志荐承属和曲有褒嘉今复致谢
作者：文彦博
朝代：宋

为忆伊川坞，因成洛社吟。永言聊见志，真赏得知心。黼绣频加饰，夔牙屡振音。传家同秘宝，不啻满籯金。
运使兵部以某驰想林泉拙诗言志荐承属和曲有褒嘉今復致谢
作者：文彦博
朝代：宋

为忆伊川坞，因成洛社吟。
永言聊见志，真赏得知心。
黼绣频加饰，夔牙屡振音。
传家同秘宝，不啻满籝金。
运使兵部见采拙诗四沐继和唱者已竭而答者无穷内省小巫敢当大敌既难收合余烬愿为城下之盟
作者：文彦博
朝代：宋

引玉纔三唱，投珠已四吟。
一钧皆协律，六义尽同心。
巨浸倾无竭，洪钟叩有音。
鼓行君正勇，怯者原闻金。
运使兵部见采拙诗四沐继和唱者已竭而答者无穷内省小巫敢当大敌既难收合馀烬愿为城下之盟
作者：文彦博
朝代：宋

引玉才三唱，投珠已四吟。一钧皆协律，六义尽同心。巨浸倾无竭，洪钟叩有音。鼓行君正勇，怯者原闻金。
运判秘丞黄以某自大水后久无燕集声酒之乐贻书问念继以佳章辄依来韵和呈黄莗
作者：文彦博
朝代：宋
体裁：七言律诗

下水关楼张别宴，别来惟是寄双鳞。近缘荒政须藩乐，趣办舆梁为济人。歌罢贯珠收画扇，舞停回雪卷文裀。蓬山叔度怜勤瘁，继走邮筒惠讯频。
近以洛花寄献斋阁蒙赐诗五绝褒借今辄成五篇以答来贶端明
作者：文彦博
朝代：宋

左魏牛黄数十枝，洗妆添色又新奇。金刀剪送三城去，聊助山翁宴习池。山翁为赏洛花奇，采笔连挥五绝诗。口沫手胝频捧读，兰亭醉墨尚淋漓。旧说河阳满县花，安仁当日颇矜誇。洛城花品虽奇绝，多出寻常百姓家。朱轮大旆行春乐，济上山阳景物佳。莫羡洛城花品好，三城本自有朱砂。后园不见栽桃李，旧尹无能可自知。从使当时曾手植，经今十载亦凋衰。
近以洛花寄献斋阁蒙赐诗五绝褒借今辄成五篇以答来贶端明·其一
作者：文彦博
朝代：宋

左魏牛黄数十枝，洗妆添色又新奇。金刀剪送三城去，聊助山翁宴习池。
近以洛花寄献斋阁蒙赐诗五绝褒借今辄成五篇以答来贶端明·其一
作者：文彦博
朝代：宋

左魏牛黄数十枝，洗粧添色又新奇。
金刀剪送三城去，聊助山翁宴习池。
近以洛花寄献斋阁蒙赐诗五绝褒借今辄成五篇以答来贶端明·其三
作者：文彦博
朝代：宋

旧说河阳满县花，安仁当日颇矜夸。
洛城花品虽奇绝，多出寻常百姓家。
近以洛花寄献斋阁蒙赐诗五绝褒借今辄成五篇以答来贶端明·其三
作者：文彦博
朝代：宋

旧说河阳满县花，安仁当日颇矜誇。洛城花品虽奇绝，多出寻常百姓家。
近以洛花寄献斋阁蒙赐诗五绝褒借今辄成五篇以答来贶端明·其二
作者：文彦博
朝代：宋
体裁：七言绝句

山翁为赏洛花奇，采笔连挥五绝诗。口沫手胝频捧读，兰亭醉墨尚淋漓。
近以洛花寄献斋阁蒙赐诗五绝褒借今辄成五篇以答来贶端明·其五
作者：文彦博
朝代：宋
体裁：七言绝句

后园不见栽桃李，旧尹无能可自知。从使当时曾手植，经今十载亦凋衰。
近以洛花寄献斋阁蒙赐诗五绝褒借今辄成五篇以答来贶端明·其四
作者：文彦博
朝代：宋
体裁：七言绝句

朱轮大旆行春乐，济上山阳景物佳。莫羡洛城花品好，三城本自有朱砂。
近以蜀物寄献復以雅章为报辄课芜音仰酬来贶
作者：文彦博
朝代：宋
体裁：七言律诗

微物达诚方愧极，雅章流惠见情深。野夫自是甘芹味，国老何尝靳玉音。伸纸恣窥蓝肆宝，登函频作洛生吟。辞清墨妙真双绝，韫椟传家励子孙。
近闻有真率会呈提举端明
作者：文彦博
朝代：宋

近知雅会名真率，率意从心各任真。颜子箪瓢犹自乐，庾郎鲑韭不为贫。加笾只恐劳烦主，缉御徒能困倦宾。务简去华方尽适，古来彭泽是其人。
近闻有真率会呈提举端明
作者：文彦博
朝代：宋

近知雅会名真率，率意从心各任真。
颜子箪瓢犹自乐，庾郎鲑韮不为贫。
加笾只恐劳烦主，缉御徒能困倦宾。
务简去华方尽适，古来彭泽是其人。
追和
作者：文彦博
朝代：宋
体裁：七言绝句

销磨岁月功名内，检束身心礼法中。除却高阳诗酒伴，人间谁解惜春风。
送中舍蒲君致政西归
作者：文彦博
朝代：宋

阆苑当年砚席同，别来三十八秋风。东朝新命西归去，珍重贤哉鹤发翁。
送中舍蒲君致政西归
作者：文彦博
朝代：宋

阆苑当年砚席同，别来三十八秋风。
东朝新命西归去，珍重贤哉鹤髮翁。
送乾元寺`住持实大师
作者：文彦博
朝代：宋

乾元古道场，宛在香山阳。实师应请去，无滞于一方。飘然振镮锡，殊不事包囊。孤风尤可尚，静法固有常。真心得正住，安重如陵冈。况闻师议论，博洽而精详。和会禅与讲，若登圭峰堂。迎知向学众，汲汲趋门墙。洪钟既大叩，随宜为发扬。清伊自南来，长波极渺茫。所谓筏喻者，利济如侨梁。
送分司少卿归洪井·其一
作者：文彦博
朝代：宋
体裁：五言律诗

囊奏祈分务，纶恩宠亚卿。挥金还故里，脱屣谢浮荣。綵服趋庭学，彤襜解榻迎。送言惭有味，何有答希声。
送分司少卿归洪井·其二
作者：文彦博
朝代：宋
体裁：七言绝句

知止遗荣世所稀，帆风美满浩然归。江边闻有梅真宅，吟对西山不掩扉。
送刘推官归冶源栖真馆
作者：文彦博
朝代：宋
体裁：五言律诗

高情乐幽趣，遂与尘事违。岩谷久潜照，鱼鸟知忘机。方邀栗里会，却指冶源归。借问归何遽，山中芝朮肥。
送友人
作者：文彦博
朝代：宋
体裁：五言律诗

携手北梁道，送君南浦春。斜阳沉璧彩，流水濯缨尘。郢酒频扬觯，燕歌旋怆神。瑶华如可折，堪寄陇头人。
送圆明大师归吴兴
作者：文彦博
朝代：宋

数曲清琴达舜聪，瑶津仙苑助熏风。
朝端多士知音久，霅上故栖归思浓。
命服鲜华新烂椹，行装轻简旧焦桐。
乡人若问大檀越，尽在食经千部中。
送圆明大师归吴兴
作者：文彦博
朝代：宋

数曲清琴达舜聪，瑶津仙苑助薰风。朝端多士知音久，霅上故栖归思浓。命服鲜华新烂椹，行装轻简旧焦桐。乡人若问大檀越，尽在食经千部中。
送子骏朝议归阙
作者：文彦博
朝代：宋
体裁：古风

累年分领西台宪，留滞周南人共叹。蚤传文价出坤维，为有仙才生阆苑。桂籍登科既已失，兰筋飞步终难绊。两持漕节赋均平，历守藩符政宽简。圣皇继统始谋庙，哲辅官材专进善。巍巍云阙此归觐，禁严侍从须邦彦。离襟欲判重徘徊，林下相从池上杯。别后思君何处望，肩舆频上紫金台。
送干元寺`住持实大师
作者：文彦博
朝代：宋

干元古道场，宛在香山阳。
实师应请去，无滞于一方。
飘然振镮锡，殊不事包囊。
孤风尤可尚，静法固有常。
真心得正住，安重如陵冈。
况闻师议论，博洽而精详。
和会禅与讲，若登圭峯堂。
迎知向学众，汲汲趋门墙。
洪钟既大叩，随宜为发扬。
清伊自南来，长波极渺茫。
所谓栰喻者，利济如侨梁。
送弥陀实师访积庆西堂顺老
作者：文彦博
朝代：宋

好去三摩地，相逢两会家。
禅心究实际，慧眼绝空花。
闻在东林日，常烹北苑茶。
愿将甘露味，余润济河沙。
送弥陀实师访积庆西堂顺老
作者：文彦博
朝代：宋

好去三摩地，相逢两会家。禅心究实际，慧眼绝空花。闻在东林日，常烹北苑茶。愿将甘露味，馀润济河沙。
送昌黎先生归秦亭
作者：文彦博
朝代：宋
体裁：七言律诗

独驾轻鸿返故园，冠霞曾醉锦江烟。五图金记何年授，九籥丹经几处传。晓别阆州飞玉斝，暮登秦岭挹红泉。椒庭他日重相见，应许壶中看列仙。
送果州李推官赴阙
作者：文彦博
朝代：宋

德满椒兰学满籝，升堂鸿藻继云卿。
舜庠蚤中巍峨选，俭府还驰酝藉名。
捧诏定趋文石陛，扬鞭将度洛阳城。
麟台马署期高步，闲绎芸籤听苑莺。
送果州李推官赴阙
作者：文彦博
朝代：宋

德满椒兰学满籯，升堂鸿藻继云卿。舜庠蚤中巍峨选，俭府还驰酝藉名。捧诏定趋文石陛，扬鞭将度洛阳城。麟台马署期高步，闲绎芸签听苑莺。
送浦上人游川
作者：文彦博
朝代：宋

火宅清凉荫慧云，海潮芳论更难伦。
鹰房暂锁巴山下，虎锡还飞锦水滨。
贝叶文皆收缥帙，林兰衣不染红尘。
亭皋欲别偏多感，缘是双林社裏人。
送浦上人游川
作者：文彦博
朝代：宋

火宅清凉荫慧云，海潮芳论更难伦。鹰房暂锁巴山下，虎锡还飞锦水滨。贝叶文皆收缥帙，林兰衣不染红尘。亭皋欲别偏多感，缘是双林社里人。
送留守相公
作者：文彦博
朝代：宋

樽前不制泪汍澜，大抵人情老别难。东阁宾朋渐分散，西都风景便阑珊。惟凭鱼雁通书问，祗对松筠想岁寒。公衮还朝副公望，永将天下置之安。
送留守相公
作者：文彦博
朝代：宋

樽前不制泪汍澜，大抵人情老别难。
东阁宾朋渐分散，西都风景便阑珊。
惟凭鱼鴈通书问，祗对松筠想岁寒。
公衮还朝副公望，永将天下置之安。
送益利路承受梁供奉回京
作者：文彦博
朝代：宋

二星同入蜀，三岁复还台。秋晚华轩去，江滨祖席开。归途虽日远，别酒任山颓。思渥迎知厚，当朝重使才。
送益利路承受梁供奉回京
作者：文彦博
朝代：宋

二星同入蜀，三岁復还台。
秋晚华轩去，江滨祖席开。
归途虽日远，别酒任山颓。
思渥迎知厚，当朝重使才。
送知府给事赴阙
作者：文彦博
朝代：宋

紞如惊晓鼓，仙斾戒晨兴。
万臂攀朱毂，千兵拥绿縢。
归途非杳邈，高步即严凝。
竹马光前迹，蒲鞭掩旧称。
睿襟思启沃，宸扆伫疑丞。
舆论方盈耳，佥谋尽伏膺。
公乎调大鼎，皇矣赉良肱。
属吏垂三异，微才仅五能。
梁园暂未至，燕舘愧先登。
北海难充荐，西曹久见矜。
顽金虽自况，巧冶欲谁凭。
深结君轩恋，翻思附骥蝇。
送知府给事赴阙
作者：文彦博
朝代：宋

紞如惊晓鼓，仙旆戒晨兴。万臂攀朱毂，千兵拥绿縢。归途非杳邈，高步即严凝。竹马光前迹，蒲鞭掩旧称。睿襟思启沃，宸扆伫疑丞。舆论方盈耳，佥谋尽伏膺。公乎调大鼎，皇矣赉良肱。属吏垂三异，微才仅五能。梁园暂未至，燕馆愧先登。北海难充荐，西曹久见矜。顽金虽自况，巧冶欲谁凭。深结君轩恋，翻思附骥蝇。
送福州通判陈铸殿丞
作者：文彦博
朝代：宋
体裁：五言律诗

泽宫登甲第，殿省滞时英。闽国题舆贵，稽山昼锦荣。轶才犹绊骥，美俗仰诚衡。寿母平返喜，迎知讼牒清。
送秘书刘监归嵩阳隐居·其一
作者：文彦博
朝代：宋

昔年宝应茅斋主，别后炎凉已屡经。
暂入城来缘买药，却骑牛去似飘萍。
缑山重访吹笙伴，秘省长虚画鹤厅。
一任洛阳人白眼，且看三十六峯青。
送秘书刘监归嵩阳隐居·其一
作者：文彦博
朝代：宋

昔年宝应茅斋主，别后炎凉已屡经。暂入城来缘买药，却骑牛去似飘萍。缑山重访吹笙伴，秘省长虚画鹤厅。一任洛阳人白眼，且看三十六峰青。
送秘书刘监归嵩阳隐居·其二
作者：文彦博
朝代：宋

四明畴昔称狂客，二室于今号散仙。子晋料登缑岭望，待君笙鹤共升天。
送秘书刘监归嵩阳隐居·其二
作者：文彦博
朝代：宋

四明畴昔称狂客，二室于今号散仙。
子晋料登缑岭望，待君笙鹤共昇天。
送胡秀才归绛台
作者：文彦博
朝代：宋

飘飘词赋已还卭，法牖推贤继祖风。
缓颊且惊仪舌在，隻轮休叹阮途穷。
伫观振翼迁乔木，忍学栖衡嗜晚菘。
楚宝定须三献遇，肯教烦岁泣如虹。
送胡秀才归绛台
作者：文彦博
朝代：宋

飘飘词赋已还邛，法牖推贤继祖风。缓颊且惊仪舌在，只轮休叹阮途穷。伫观振翼迁乔木，忍学栖衡嗜晚菘。楚宝定须三献遇，肯教烦岁泣如虹。
送郭屯田牧涪陵
作者：文彦博
朝代：宋
体裁：七言律诗

涪陵古群接青台，巴俗频思叔度来。鱼竹乍分天顾息，星轺初动隼旟开。一麾暂辍含香职，双笔犹淹视草才。伫听陜棠民颂洽，紫泥对诏下蓬莱。
送顺师赴积庆院寂照庵结夏偶成二颂
作者：文彦博
朝代：宋

原夏南归寂照庵，潜移性海入华严。
从来野寺门风拙，频与西堂受小参。
西堂旧有牧牛图，七祖真容列座隅。
虽是宗门粗浅法，从粗入细到无余。
送顺师赴积庆院寂照庵结夏偶成二颂
作者：文彦博
朝代：宋

原夏南归寂照庵，潜移性海入华严。从来野寺门风拙，频与西堂受小参。西堂旧有牧牛图，七祖真容列座隅。虽是宗门粗浅法，从粗入细到无馀。
送顺师赴积庆院寂照庵结夏偶成二颂·其一
作者：文彦博
朝代：宋

原夏南归寂照庵，潜移性海入华严。从来野寺门风拙，频与西堂受小参。
送顺师赴积庆院寂照庵结夏偶成二颂·其二
作者：文彦博
朝代：宋

西堂旧有牧牛图，七祖真容列座隅。虽是宗门粗浅法，从粗入细到无馀。
邛竹杖
作者：文彦博
朝代：宋
体裁：七言绝句

孤筠劲质异纤柔，欲假携持助胜游。不为凌霜高节在，对公灵寿合包羞。
郡斋春日书怀
作者：文彦博
朝代：宋
体裁：七言律诗

煦日亭亭昼渐长，烟藏幽砌蕙兰香。纤垂谢监园中柳，嫩折罗敷陌上桑。出谷晓莺迁绮树，入檐风燕语雕梁。瑶华欲寄岭头信，心逐白云归帝乡。
酬金华山人春日见寄之什
作者：文彦博
朝代：宋
体裁：七言律诗

漠漠鲜云习习风，谷莺娇啭小园中。谢塘初长如裀草，湘渚难留避弋鸿。轻雨落花红扑地，惹烟垂柳绿萦空。寻芳好伴高阳侣，深忆东山采药公。
采莲曲
作者：文彦博
朝代：宋

江南秋色蚤，江上蚤莲芳。佳人采红萼，两桨渡横塘。翳日华芝薄，随风锦䋏长。荡舟方自乐，绿水任沾裳。
采莲曲
作者：文彦博
朝代：宋

江南秋色蚤，江上蚤莲芳。
佳人采红萼，两桨渡横塘。
翳日华芝薄，随风锦䋏长。
荡舟方自乐，绿水任霑裳。
重阳前两日登楼望月
作者：文彦博
朝代：宋

宝刹翚飞切紫霄，况莲开士木绵袍。黄昏尚倚危楼望，反照南荣呗梵高。
重阳前两日登楼望月
作者：文彦博
朝代：宋

宝剎翚飞切紫霄，况莲开士木绵袍。
黄昏尚倚危楼望，反照南荣呗梵高。
重阳前五日探菊
作者：文彦博
朝代：宋

比到重阳犹五日，露披金菊满东篱。
莫言预赏非真赏，大抵先时胜后时。
密蕊不容羣蝶采，清香未许众人知。
幕中婉画应多暇，来伴渊明把酒巵。
重阳前五日探菊
作者：文彦博
朝代：宋

比到重阳犹五日，露披金菊满东篱。莫言预赏非真赏，大抵先时胜后时。密蕊不容群蝶采，清香未许众人知。幕中婉画应多暇，来伴渊明把酒卮。
金宿楼望月呈仲通司封
作者：文彦博
朝代：宋

满满十分酒，高高百尺楼。于兹赏圆月，况乃值仲秋。天宇浩无际，露华光欲流。西园清夜景，公干不同游。缅想建安盛，西园飞盖游。初筵会才雅，今夕继风流。月伴昏星出，云随晚吹收。老生于此兴，不减庾荆州。
金宿楼望月呈仲通司封·其一
作者：文彦博
朝代：宋
体裁：五言律诗

满满十分酒，高高百尺楼。于兹赏圆月，况乃值仲秋。天宇浩无际，露华光欲流。西园清夜景，公干不同游。
金宿楼望月呈仲通司封·其二
作者：文彦博
朝代：宋
体裁：五言律诗

缅想建安盛，西园飞盖游。初筵会才雅，今夕继风流。月伴昏星出，云随晚吹收。老生于此兴，不减庾荆州。
长平怀古
作者：文彦博
朝代：宋
体裁：七言绝句

此子徒能读父书，兵降始信蔺相如。却令后代承家者，每到长平戒覆车。
长相思
作者：文彦博
朝代：宋
体裁：古风

远别苦无悰，离居常戚戚。顾慕怀所欢，徘徊弥自惜。琼蕊不可采，瑶华未堪摘。惟凭尺锦书，一寄长相忆。
问栝
作者：文彦博
朝代：宋
体裁：五言律诗

酷爱池南栝，当年手自栽。出蓝常有望，生白固难催。得地根弥固，凌霜势不摧。楸梧皆不问，为尔亦凡材。
问石楠
作者：文彦博
朝代：宋
体裁：五言律诗

遣使赴西洛，因书问石楠。栽培既已久，围径必须添。布叶应笼槛，抽梢定出檐。丹心与劲节，无惮雪霜严。
闲斋偶作
作者：文彦博
朝代：宋
体裁：五言律诗

鼓吹尽私蛙，蓬蒿蒋径斜。梧高唯待凤，柳密只容鸦。度暑巾裁縠，迎凉帐卷纱。茂陵无奈渴，犹有镇心瓜。
阅史有感
作者：文彦博
朝代：宋
体裁：七言律诗

缥帙青箱次第开，慨然英气转难裁。莫言美事俱长往，须有清风属后来。弹铗始知皆琐旅，枕戈方信是雄才。平生自况真非薄，只是休容楚鸩媒。
阳春曲
作者：文彦博
朝代：宋
体裁：古风

颇伤金管遽，仍恨缇光促。四序若循环，百年如转轴。佳人暮不归，兰苕春又绿。空持绿绮琴，愁弄阳春曲。
陌上桑
作者：文彦博
朝代：宋

佳人名莫愁，采桑南陌头。
困来淇水畔，应过上宫游。
贮叶青丝笼，攀条紫桂鈎。
使君徒见问，五马亦迟留。
陌上桑
作者：文彦博
朝代：宋

佳人名莫愁，采桑南陌头。困来淇水畔，应过上宫游。贮叶青丝笼，攀条紫桂钩。使君徒见问，五马亦迟留。
雨中湖上绯桃盛开舟子维缆于树因书二十八言
作者：文彦博
朝代：宋

灼灼秾华照碧流，素烟丝雨助妖柔。武陵不放刘郎去，更就桃根系小舟。
雨中湖上绯桃盛开舟子维缆于树因书二十八言
作者：文彦博
朝代：宋

灼灼秾华照碧流，素烟丝雨助妖柔。
武陵不放刘郎去，更就桃根繫小舟。
雨后游华严川马上作
作者：文彦博
朝代：宋
体裁：五言律诗

雨后城南路，无泥未有尘。因观曲江树，更忆杏园春。草色遥侵水，山光翠逼人。劭农兼访古，揽辔缓朱轮。
雪中枢密蔡谏议借示范宽雪景图
作者：文彦博
朝代：宋

梁园深雪裏，更看范宽山。
迥出关荆上，如游嵩少间。
云愁万木老，渔罢一簑还。
此景堪延客，拥炉倾小蛮。
雪中枢密蔡谏议借示范宽雪景图
作者：文彦博
朝代：宋

梁园深雪里，更看范宽山。迥出关荆上，如游嵩少间。云愁万木老，渔罢一蓑还。此景堪延客，拥炉倾小蛮。
雪霁金宿楼閒望偶作
作者：文彦博
朝代：宋

盈尺初晴皓采鲜，长空极望势漫漫。铜台不惮三休上，冰井须添一倍寒。舟楫似从云外过，园林如在鉴中看。冬来景象今方好，未到黄昏且凭栏。
雪霁金宿楼閒望偶作
作者：文彦博
朝代：宋

盈尺初晴皓采鲜，长空极望势漫漫。
铜台不惮三休上，冰井须添一倍寒。
舟檝似从云外过，园林如在鑑中看。
冬来景象今方好，未到黄昏且凭栏。
雷简夫自辰溪还除国子博士盐铁判官以书见谢并寄杜鹃鸟一只偶成二章答之·其二
作者：文彦博
朝代：宋

山人远寄杜鹃禽，因寄山禽遂寄心。应谓不如归去好，高飞却入旧云林。
雷简夫自辰溪还除国子博士盐铁判官以书见谢并寄杜鹃鸟一隻偶成二章答之·其一
作者：文彦博
朝代：宋
体裁：七言律诗

学省新开用退之，阳城司业定相知。休思杜曲仙乡隐，好献元和圣德诗。三部共推盐铁论，五溪曾制虎貔师。济源处士功成后，始信书生善出奇。
雷简夫自辰溪还除国子博士盐铁判官以书见谢并寄杜鹃鸟一隻偶成二章答之·其二
作者：文彦博
朝代：宋

山人远寄杜鹃禽，因寄山禽遂寄心。
应谓不如归去好，高飞却入旧云休。
颂寄实师顺师
作者：文彦博
朝代：宋
体裁：五言律诗

传闻二禅伯，共是一家风。悟处头头悟，通时事事通。西堂入妙用，寂照舍真空。更有青青竹，菩提法眼中。
颂送天钵长老
作者：文彦博
朝代：宋

江无行化久，法眼众推尊。不惮南来远，缘从北请频。潮音振祖道，朔土辟宗门。有授传高弟，无遮接下根。慈航拯群溺，慧日破重昏。老守心迷钝，求师求一言。
颂送天钵长老
作者：文彦博
朝代：宋

江无行化久，法眼众推尊。
不惮南来远，缘从北请频。
潮音振祖道，朔土闢宗门。
有授传高弟，无遮接下根。
慈航拯羣溺，慧日破重昏。
老守心迷钝，求师求一言。
题中山郎中华严川墅
作者：文彦博
朝代：宋

城南风物胜，最胜是华严。谢墅偏幽寂，颜郎此退潜。流泉清绕砌，列岫翠当檐。更爱村桥畔，杨花扑酒帘。
题中山郎中华严川墅
作者：文彦博
朝代：宋

城南风物胜，最胜是华严。
谢墅偏幽寂，颜郎此退潜。
流泉清遶砌，列岫翠当檐。
更爱村桥畔，杨花扑酒帘。
题伊叟庵
作者：文彦博
朝代：宋

斯干室上上方北，岩伴自为伊叟庵。每到庵中须熟寝，觉来惟共老僧谈。此庵庵北望伊堂，南望伊川极目长。更有箕山并颍水，连延直入挂瓢乡。
题伊叟庵·其一
作者：文彦博
朝代：宋
体裁：七言绝句

斯干室上上方北，岩伴自为伊叟庵。每到庵中须熟寝，觉来惟共老僧谈。
题伊叟庵·其二
作者：文彦博
朝代：宋
体裁：七言绝句

此庵庵北望伊堂，南望伊川极目长。更有箕山并颍水，连延直入挂瓢乡。
题史馆兵部傅君草堂
作者：文彦博
朝代：宋
体裁：古风

羡君济上墅，胜概不可名。泉石与松竹，声影交相清。周墙数百堵，版筑皆亲营。箕尾出南极，直对茅轩明。陶庐自爱乐，蒋径堪逢迎。但恐赤松子，到此难忘情。拾却留侯伴，从吾林下行。
题河阳太师堂
作者：文彦博
朝代：宋

自别三城十九年，重来旧迹总依然。鲤庭兼是鱼符守，戏綵承颜慰目前。河桥洛宅近相望，三月花时日又长。暂整安车来子舍，为吾特启太师堂。
题河阳太师堂·其一
作者：文彦博
朝代：宋
体裁：七言绝句

自别三城十九年，重来旧迹总依然。鲤庭兼是鱼符守，戏綵承颜慰目前。
题河阳太师堂·其二
作者：文彦博
朝代：宋

河桥洛宅近相望，三月花时日又长。暂整安车来子舍，为吾特启太师堂。
题河阳太师堂·其二
作者：文彦博
朝代：宋

河桥洛宅近相望，三月花时日又长。
蹔整安车来子舍，为吾特启太师堂。
题筹笔驿
作者：文彦博
朝代：宋

卧龙才起扶衰世，料敌谋攻后出师。帏幄既持先圣术，肯来山驿旋沉思。
题筹笔驿
作者：文彦博
朝代：宋

卧龙纔起扶衰世，料敌谋攻后出师。
帏幄既持先圣术，肯来山驿旋沉思。
题纪太尉庙
作者：文彦博
朝代：宋

死节古来虽有矣，大都死节少如公。惟图救主重围内，不惮焚身烈焰中。龙准有因方脱祸，猴冠无计复争雄。如何置酒咸阳会，只说萧何第一功。
题纪太尉庙
作者：文彦博
朝代：宋

死节古来虽有矣，大都死节少如公。
惟图救主重围内，不惮焚身烈焰中。
龙准有因方脱祸，猴冠无计復争雄。
如何置酒咸阳会，只说萧何第一功。
题辋川图后
作者：文彦博
朝代：宋
体裁：五言律诗

吾家伊上坞，亦自有椒园。漠漠清香远，离离丹实繁。盈襜常要采，折柳不须藩。每看辋川画，起予商可言。
题郭熙画樵夫渡水扇
作者：文彦博
朝代：宋
体裁：七言绝句

浅水深山一径通，樵夫涉水出林中。可怜画笔多情思，写在霜纨一扇风。
题韩晋公村田歌舞图后
作者：文彦博
朝代：宋
体裁：五言律诗

治世舒长日，田家事力苏。干戈久不识，箫鼓共为娱。浊酒行无算，酡颜倒更扶。将求太平象，此是太平图。
题韩溪诗
作者：文彦博
朝代：宋

韩信未遭面主顾，萧何亲至此中追。君王有意争天下，不得斯人未可知。平日渔樵皆病涉，当年将相尽成功。淮阴未济酂侯识，留得雄才归汉中。水滨山曲暂盘桓，盛事临风一据鞍。莫讶史君频叹咏，古来君相受知难。途中胜迹尽留题，独有韩溪未有诗。直把芜词重叠咏，只图流播路人知。
题韩溪诗·其一
作者：文彦博
朝代：宋
体裁：七言绝句

韩信未遭面主顾，萧何亲至此中追。君王有意争天下，不得斯人未可知。
题韩溪诗·其三
作者：文彦博
朝代：宋

水滨山曲暂盘桓，盛事临风一据鞍。莫讶史君频叹咏，古来君相受知难。
题韩溪诗·其三
作者：文彦博
朝代：宋

水滨山曲蹔盘桓，盛事临风一据鞍。
莫讶史君频叹咏，古来君相受知难。
题韩溪诗·其二
作者：文彦博
朝代：宋

平日渔樵皆病涉，当年将相尽成功。淮阴未济酂侯识，留得雄才归汉中。
题韩溪诗·其二
作者：文彦博
朝代：宋

平日渔樵皆病涉，当年将相尽成功。
淮阴未济酇侯识，留得雄才归汉中。
题韩溪诗·其四
作者：文彦博
朝代：宋

途中胜迹尽留题，独有韩溪未有诗。直把芜词重叠咏，只图流播路人知。
题韩溪诗·其四
作者：文彦博
朝代：宋

途中胜迹尽留题，独有韩溪未有诗。
直把芜词重迭咏，只图流播路人知。
题高平公亲书伯夷颂卷后
作者：文彦博
朝代：宋

书从北海寄西豪，开卷才窥竦发毛。范墨韩文传不朽，首阳风节转孤高。
题高平公亲书伯夷颂卷后
作者：文彦博
朝代：宋

书从北海寄西豪，开卷纔窥竦髮毛。
范墨韩文传不朽，首阳风节转孤高。
题龙潭寺
作者：文彦博
朝代：宋
体裁：五言绝句

古寺依青障，高轩俯碧潭。山僧如有待，先扫侍中庵。
题龙门奉先寺兴禅师房
作者：文彦博
朝代：宋
体裁：五言绝句

伊叟已先至，兴公犹未归。凭高东北望，一片白云飞。
驾经略太尉相公移镇太原
作者：文彦博
朝代：宋

国节移全晋，阶符应列星。新开大幕府，俗号小朝廷。风偃殊邻服，威加绝塞宁。归来烟阁上，肖象炳丹青。北首并州路，旌幢拥画轮。万兵严后从，百吏拜前尘。汉相仪刑重，尧风气俗淳。政成期月报，四海望洪钧。
驾经略太尉相公移镇太原·其一
作者：文彦博
朝代：宋
体裁：五言律诗

国节移全晋，阶符应列星。新开大幕府，俗号小朝廷。风偃殊邻服，威加绝塞宁。归来烟阁上，肖象炳丹青。
驾经略太尉相公移镇太原·其三
作者：文彦博
朝代：宋
体裁：七言绝句

将军号令柳营传，缓带投壶自适然。一片笙歌闻四面，晋公旧事在龙泉。
驾经略太尉相公移镇太原·其三
作者：文彦博
朝代：宋

将军号令柳营传，缓带投壶自适然。一片笙歌闻四面，晋公旧事在龙泉。晋阳襦裤歌来暮，洛宅衣冠动去思。若到参虚念嵩少，北园南望下楼迟。
驾经略太尉相公移镇太原·其二
作者：文彦博
朝代：宋
体裁：五言律诗

北首并州路，旌幢拥画轮。万兵严后从，百吏拜前尘。汉相仪刑重，尧风气俗淳。政成期月报，四海望洪钧。
驾经略太尉相公移镇太原·其四
作者：文彦博
朝代：宋

晋阳襦袴歌来暮，洛宅衣冠动去思。
若到参虚念嵩少，北园南望下楼迟。
驾经略太尉相公移镇太原·其四
作者：文彦博
朝代：宋

晋阳襦裤歌来暮，洛宅衣冠动去思。若到参虚念嵩少，北园南望下楼迟。
龙图给事使还过魏少留仙旆道旧为乐因及北史魏收之语作为雅章辄敢寄声聊资一噱
作者：文彦博
朝代：宋
体裁：七言律诗

剧谈亹亹倍尘麾，奇表堂堂对伏犀。易作诗章频有得，难为逋峭岂无稽。回驱大旆龙沙北，归直清厢虎帐西。久困土山缘直道，侃然常耻病于畦。
七夕織女歌
作者：方一夔
朝代：宋

牛郎咫尺隔天河，鵲橋散後離恨多。
今夕不知復何夕，遥看新月橫金波。
拋梭擲紝愁零亂，彩鳳飄飄度霄漢。
重來指點昔游處，香奩寶篋蟲絲滿。
一年一度承君顔，相別相逢比夢間。
舊愁未了新愁起，已見紅日銜青山。
當初謾道仙家別，日遠月長不見接。
不似人間夫與妻，百歲光陰長會合。
七夕织女歌
作者：方一夔
朝代：宋
体裁：古风

牛郎咫尺隔天河，鹊桥散后离恨多。今夕不知复何夕，遥看新月横金波。抛梭掷纴愁零乱，彩凤飘飘度霄汉。重来指点昔游处，香奁宝箧虫丝满。一年一度承君颜，相别相逢比梦间。旧愁未了新愁起，已见红日衔青山。当初谩道仙家别，日远月长不见接。不似人间夫与妻，百岁光阴长会合。
七夕织女歌
作者：方一夔
朝代：宋

牛郎咫尺隔天河，鹊桥散后离恨多。
今夕不知復何夕，遥看新月横金波。
抛梭掷纴愁零乱，彩凤飘飘度霄汉。
重来指点昔游处，香奁宝箧虫丝满。
一年一度承君颜，相别相逢比梦间。
旧愁未了新愁起，已见红日衔青山。
当初谩道仙家别，日远月长不见接。
不似人间夫与妻，百岁光阴长会合。
上按察胡大使
作者：方一夔
朝代：宋

我生苦不早，已后朱紫阳。
居近世未远，颇亦承余光。
恭惟紫阳翁，派接周程张。
实学有实用，为世作舟航。
古人不可见，来者犹有望。
紫山豪杰士，理学望北方。
帝忧浙右民，烦公持台纲。
吾道无南北，得志同济量。
我亦忝诸生，得升绣衣堂。
厥今民凋瘵，如疾居膏肓。
弃捐不自保，况復有蓄藏。
吏贪不加恤，乘时肆夺攘。
愿公活斯民，风俗还虞唐。
上按察胡大使
作者：方一夔
朝代：宋
体裁：古风

我生苦不早，已后朱紫阳。居近世未远，颇亦承馀光。恭惟紫阳翁，派接周程张。实学有实用，为世作舟航。古人不可见，来者犹有望。紫山豪杰士，理学望北方。帝忧浙右民，烦公持台纲。吾道无南北，得志同济量。我亦忝诸生，得升绣衣堂。厥今民凋瘵，如疾居膏肓。弃捐不自保，况复有蓄藏。吏贪不加恤，乘时肆夺攘。愿公活斯民，风俗还虞唐。
上按察胡大使
作者：方一夔
朝代：宋

我生苦不早，已後朱紫陽。
居近世未遠，頗亦承餘光。
恭惟紫陽翁，派接周程張。
實學有實用，爲世作舟航。
古人不可見，來者猶有望。
紫山豪傑士，理學望北方。
帝憂浙右民，煩公持臺綱。
吾道無南北，得志同濟量。
我亦忝諸生，得升繡衣堂。
厥今民凋瘵，如疾居膏肓。
棄捐不自保，况復有蓄藏。
吏貪不加恤，乘時肆奪攘。
願公活斯民，風俗還虞唐。
上胡主簿愿
作者：方一夔
朝代：宋

尹公起宣城，謂是金閨彥。
失脚簿領叢，斜飛集州縣。
南陵枌榆地，妙年試雄剸。
還將舊棠陰，來作清溪掾。
近來多政學，誤製好東絹。
我公有淵源，家學富經傳。
四明炯清水，玉映崑山片。
以茲撫凋瘵，精神皎如練。
囷倉出毫末，德化速郵傳。
到官未百日，惻惻庭闈戀。
花外想安車，戲舞斑衣緣。
推此壽斯民，童髦劇歡忭。
我亦囿陶鈞，有道恥貧賤。
洗眼看政成，携上金鑾殿。
上胡主簿愿
作者：方一夔
朝代：宋
体裁：古风

尹公起宣城，谓是金闺彦。失脚簿领丛，斜飞集州县。南陵枌榆地，妙年试雄剸。还将旧棠阴，来作清溪掾。近来多政学，误制好东绢。我公有渊源，家学富经传。四明炯清水，玉映昆山片。以兹抚凋瘵，精神皎如练。囷仓出毫末，德化速邮传。到官未百日，恻恻庭闱恋。花外想安车，戏舞斑衣缘。推此寿斯民，童髦剧欢忭。我亦囿陶钧，有道耻贫贱。洗眼看政成，携上金銮殿。
世之咏物者采春花而落秋实余欲矫其失作冬果十咏 其一 柑
作者：方一夔
朝代：宋
体裁：五言律诗

橘橙吾臭味，岂特是情亲。三寸燕南异，一双瓯水珍。色包金错晚，香擘玉纤春。无复承平事，天恩遍贵臣。
世之咏物者采春花而落秋实余欲矫其失作冬果十咏 其七 柿
作者：方一夔
朝代：宋
体裁：五言律诗

万株名古寺，近复说东阳。翠树骈赪卵，烧空炯夜光。果堪凉渴朔，叶复草颠张。欲上潼江去，寻思石蜜霜。
世之咏物者采春花而落秋实余欲矫其失作冬果十咏 其三 橙
作者：方一夔
朝代：宋
体裁：五言律诗

人皆遗外像，尔独取皮毛。露颗团黄玉，春枝剪绿袍。捣齑烧雨韭，飞缕荐霜螯。南橘应同派，谁云仆命骚。
世之咏物者采春花而落秋实余欲矫其失作冬果十咏 其二 橘
作者：方一夔
朝代：宋
体裁：五言律诗

果绿景初好，花开日正寒。嚼香流玉瀣，分熟剪金丸。淮枳标殊性，瓯柑并二难。无人徵包贡，蓬殿泪阑干。
世之咏物者采春花而落秋实余欲矫其失作冬果十咏 其八 榧
作者：方一夔
朝代：宋

有木出蛮乡，生居万仞冈。凌烟图朽质，中水濯青裳。细剥琼肌瑩，香浮雕俎光。尸虫穴何处，食果得奇方。
世之咏物者采春花而落秋实余欲矫其失作冬果十咏 其八 榧
作者：方一夔
朝代：宋
体裁：五言律诗

有木出蛮乡，生居万仞冈。凌烟图朽质，中水濯青裳。细剥琼肌莹，香浮雕俎光。尸虫穴何处，食果得奇方。
世之咏物者采春花而落秋实余欲矫其失作冬果十咏 其六 椑
作者：方一夔
朝代：宋
体裁：五言律诗

共祖青龙寺，分支金谷湄。捣生澄水漆，摘熟剥霜皮。半啄馀秋鸟，群偷缚夜狸。长卿消病久，清冷慰诗脾。
世之咏物者采春花而落秋实余欲矫其失作冬果十咏·柑
作者：方一夔
朝代：宋

橘橙吾臭味，岂特是情亲。三寸燕南异，一双瓯水珍。色包金错晚，香擘玉纤春。无复承平事，天恩遍贵臣。果绿景初好，花开日正寒。嚼香流玉瀣，分熟剪金丸。淮枳标殊性，瓯柑并二难。无人徵包贡，蓬殿泪阑干。人皆遗外像，尔独取皮毛。露颗团黄玉，春枝剪绿袍。捣齑烧雨韭，飞缕荐霜螯。南橘应同派，谁云仆命骚。自是雪香骨，风霜阅四时。纸包防虿尾，泉浸浴琼肌。不作离愁斧，能为润肺医。看渠津润处，诗就已涎垂。秦燕千树地，富贵出山庄。外作猬毛磔，中含鸡子黄。悬枝开霁日，芽绿候春阳。每忆和儿炒，如今去故乡。共祖青龙寺，分支金谷湄。捣生澄水漆，摘熟剥霜皮。半啄馀秋鸟，群偷缚夜狸。长卿消病久，清冷慰诗脾。万株名古寺，近复说东阳。翠树骈赪卵，烧空炯夜光。果堪凉渴朔，叶复草颠张。欲上潼江去，寻思石蜜霜。有木出蛮乡，生居万仞冈。凌烟图朽质，中水濯青裳。细剥琼肌瑩，香浮雕俎光。尸虫穴何处，食果得奇方。辛苦学淘河，寻根不仗柯。千虬蟠下土，尺玉浸清波。自笑抽丝乱，从渠凿窍多。谁分冰片片，一醉洗沉疴。种自涂林得，名随博望来。半因霜虐重，多为雨淫开。粒破冰生骨，房分珠带胎。玉匙飞一饷，为我配金罍。
世之咏物者采春花而落秋实余欲矫其失作冬果十咏·柑
作者：方一夔
朝代：宋

橘橙吾臭味，岂特是情亲。
三寸燕南异，一双瓯水珍。
色包金错晚，香擘玉纤春。
无復承平事，天恩徧贵臣。
世之咏物者采春花而落秋实余欲矫其失作冬果十咏·柿
作者：方一夔
朝代：宋

万株名古寺，近復说东阳。
翠树骈頳卵，烧空炯夜光。
果堪凉渴朔，叶復草颠张。
欲上潼江去，寻思石蜜霜。
世之咏物者采春花而落秋实余欲矫其失作冬果十咏·栗
作者：方一夔
朝代：宋
体裁：五言律诗

秦燕千树地，富贵出山庄。外作猬毛磔，中含鸡子黄。悬枝开霁日，芽绿候春阳。每忆和儿炒，如今去故乡。
世之咏物者采春花而落秋实余欲矫其失作冬果十咏·梨
作者：方一夔
朝代：宋
体裁：五言律诗

自是雪香骨，风霜阅四时。纸包防虿尾，泉浸浴琼肌。不作离愁斧，能为润肺医。看渠津润处，诗就已涎垂。
世之咏物者采春花而落秋实余欲矫其失作冬果十咏·椑
作者：方一夔
朝代：宋

共祖青龙寺，分支金谷湄。
捣生澄水漆，摘熟剥霜皮。
半啄余秋鸟，羣偷缚夜貍。
长卿消病久，清冷慰诗脾。
世之咏物者采春花而落秋实余欲矫其失作冬果十咏·榧
作者：方一夔
朝代：宋

有木出蛮乡，生居万仞冈。
凌烟图朽质，中水濯青裳。
细剥琼肌莹，香浮琱俎光。
尸虫穴何处，食果得奇方。
世之咏物者采春花而落秋实余欲矫其失作冬果十咏·榴
作者：方一夔
朝代：宋
体裁：五言律诗

种自涂林得，名随博望来。半因霜虐重，多为雨淫开。粒破冰生骨，房分珠带胎。玉匙飞一饷，为我配金罍。
世之咏物者采春花而落秋实余欲矫其失作冬果十咏·橘
作者：方一夔
朝代：宋

果绿景初好，花开日正寒。
嚼香流玉瀣，分熟剪金丸。
淮枳标殊性，瓯柑并二难。
无人征包贡，蓬殿泪阑干。
世之咏物者采春花而落秋实余欲矫其失作冬果十咏·橙
作者：方一夔
朝代：宋

人皆遗外像，尔独取皮毛。
露颗团黄玉，春枝剪绿袍。
捣虀烧雨韭，飞缕荐霜螯。
南橘应同派，谁云仆命骚。
世之咏物者采春花而落秋实余欲矫其失作冬果十咏·藕
作者：方一夔
朝代：宋
体裁：五言律诗

辛苦学淘河，寻根不仗柯。千虬蟠下土，尺玉浸清波。自笑抽丝乱，从渠凿窍多。谁分冰片片，一醉洗沉疴。
世之詠物者採春花而落秋實余欲矯其失作冬果十詠·柑
作者：方一夔
朝代：宋

橘橙吾臭味，豈特是情親。
三寸燕南異，一雙甌水珍。
色包金錯晚，香擘玉纖春。
無復承平事，天恩徧貴臣。
世之詠物者採春花而落秋實余欲矯其失作冬果十詠·柿
作者：方一夔
朝代：宋

萬株名古寺，近復說東陽。
翠樹駢頳卵，燒空炯夜光。
果堪凉渴朔，葉復草顛張。
欲上潼江去，尋思石蜜霜。
世之詠物者採春花而落秋實余欲矯其失作冬果十詠·栗
作者：方一夔
朝代：宋

秦燕千樹地，富貴出山莊。
外作蝟毛磔，中含雞子黄。
懸枝開霽日，芽綠候春陽。
每憶和兒炒，如今去故鄉。
世之詠物者採春花而落秋實余欲矯其失作冬果十詠·梨
作者：方一夔
朝代：宋

自是雪香骨，風霜閲四時。
紙包防蠆尾，泉浸浴瓊肌。
不作離愁斧，能爲潤肺醫。
看渠津潤處，詩就已涎垂。
世之詠物者採春花而落秋實余欲矯其失作冬果十詠·椑
作者：方一夔
朝代：宋

共祖青龍寺，分支金谷湄。
擣生澄水漆，摘熟剝霜皮。
半啄餘秋鳥，羣偷縛夜貍。
長卿消病久，清冷慰詩脾。
世之詠物者採春花而落秋實余欲矯其失作冬果十詠·榧
作者：方一夔
朝代：宋

有木出蠻鄉，生居萬仞岡。
凌烟圖朽質，中水濯青裳。
細剝瓊肌瑩，香浮琱俎光。
尸蟲穴何處，食果得奇方。
世之詠物者採春花而落秋實余欲矯其失作冬果十詠·榴
作者：方一夔
朝代：宋

種自塗林得，名隨博望來。
半因霜虐重，多爲雨淫開。
粒破冰生骨，房分珠带胎。
玉匙飛一餉，爲我配金罍。
世之詠物者採春花而落秋實余欲矯其失作冬果十詠·橘
作者：方一夔
朝代：宋

果綠景初好，花開日正寒。
嚼香流玉瀣，分熟剪金丸。
淮枳標殊性，甌柑並二難。
無人徵包貢，蓬殿淚闌干。
世之詠物者採春花而落秋實余欲矯其失作冬果十詠·橙
作者：方一夔
朝代：宋

人皆遺外像，爾獨取皮毛。
露顆團黄玉，春枝剪綠袍。
搗虀燒雨韭，飛縷薦霜螯。
南橘應同派，誰云僕命騷。
世之詠物者採春花而落秋實余欲矯其失作冬果十詠·藕
作者：方一夔
朝代：宋

辛苦學淘河，尋根不仗柯。
千虬蟠下土，尺玉浸清波。
自笑抽絲亂，從渠鑿竅多。
誰分冰片片，一醉洗沉疴。
世言有問脩短之數於希夷者曰好來好去因觀落葉有感前語
作者：方一夔
朝代：宋

芳菲桃李雨新肥，緋綠園林露已淒。
自道好來還好去，到頭總是涴塵泥。
世言有问脩短之数于希夷者曰好来好去因观落叶有感前语
作者：方一夔
朝代：宋
体裁：七言绝句

芳菲桃李雨新肥，绯绿园林露已凄。自道好来还好去，到头总是涴尘泥。
九日讀陶淵明詩
作者：方一夔
朝代：宋

晉有靖節翁，古昔稱高士。
自陳簪組後，爲義不兩仕。
雖乏報韓功，深懷帝秦恥。
拂衣歸故園，寒菊被栗里。
醉餘灑新詩，題自庚子始。
托此明大閑，言外有餘旨。
我生後千歲，歷十五庚子。
區區一垤中，起滅紛未已。
壯夫感頹光，大運悲逝水。
登高極遐想，舒卷寓至理。
風期渺相接，衰暮竟誰似。
酌泉薦芳馨，茫茫九泉起。
九日读陶渊明诗
作者：方一夔
朝代：宋

晋有靖节翁，古昔称高士。
自陈簪组后，为义不两仕。
虽乏报韩功，深怀帝秦耻。
拂衣归故园，寒菊被栗里。
醉余洒新诗，题自庚子始。
托此明大闲，言外有余旨。
我生后千岁，历十五庚子。
区区一垤中，起灭纷未已。
壮夫感颓光，大运悲逝水。
登高极遐想，舒卷寓至理。
风期渺相接，衰暮竟谁似。
酌泉荐芳馨，茫茫九泉起。
九日读陶渊明诗
作者：方一夔
朝代：宋
体裁：古风

晋有靖节翁，古昔称高士。自陈簪组后，为义不两仕。虽乏报韩功，深怀帝秦耻。拂衣归故园，寒菊被栗里。醉馀洒新诗，题自庚子始。托此明大闲，言外有馀旨。我生后千岁，历十五庚子。区区一垤中，起灭纷未已。壮夫感颓光，大运悲逝水。登高极遐想，舒卷寓至理。风期渺相接，衰暮竟谁似。酌泉荐芳馨，茫茫九泉起。
九日酒罢独坐有怀
作者：方一夔
朝代：宋
体裁：七言绝句

篱边初未见黄花，满眼青山故国赊。午醉醒来人正远，悠悠落日独思家。
九日酒罷獨坐有懷
作者：方一夔
朝代：宋

籬邊初未見黄花，滿眼青山故國賒。
午醉醒來人正遠，悠悠落日獨思家。
九里路
作者：方一夔
朝代：宋
体裁：古风

去年九里路，乌攫人肠挂枯树。今年九里溪，沙头白骨高复低。人生变灭如泥土，死后犹传姜万户。翠眉粉颊谁家儿，夜赴军前效首虏。将军多爱恩意疏，分将吴口充包苴。慇勤道与送行使，前日朝官多有书。
九里路
作者：方一夔
朝代：宋

去年九里路，乌攫人肠挂枯树。
今年九里溪，沙头白骨高復低。
人生变灭如泥土，死后犹传姜万户。
翠眉粉颊谁家儿，夜赴军前效首虏。
将军多爱恩意疎，分将吴口充包苴。
慇懃道与送行使，前日朝官多有书。
九里路
作者：方一夔
朝代：宋

去年九里路，烏攫人腸挂枯樹。
今年九里溪，沙頭白骨高復低。
人生變滅如泥土，死後猶傳姜萬戶。
翠眉粉頰誰家兒，夜赴軍前效首虜。
將軍多愛恩意疎，分將吳口充包苴。
慇懃道與送行使，前日朝官多有書。
予家世居富山久矣世有隐德老坡所谓我家韦布三百年惟有阴功不知数盖类是也因作此以记其实且以勉族氏子弟云
作者：方一夔
朝代：宋

自有乾坤有此山，嘉名久矣落人间。吐吞云雾景千变，森秀松楠翠四环。肯并贵溪争显达，应同愚谷耐坚顽。山人尽得清吟趣，芳杜香荪不厚颜。家住青溪东复东，林霏岚影暗葱茏。山排闼入蹲苍虎，水抱村流卧玉龙。田画井疆前后陇，冈横乾艮两三重。客来若问诛茅地，落日云飞第一峰。我家韦布久婵嫣，积善工夫远有源。东汉贤良来鼻祖，晚唐文献到闻孙。世增忠厚成风俗，人尚耕桑务本根。剩喜迩来多识字，粗书甲子记新元。
予家世居富山久矣世有隐德老坡所谓我家韦布三百年惟有阴功不知数盖类是也因作此以记其实且以勉族氏子弟云予家世居富山久矣世有隐德老坡所谓我家韦布三百年惟有阴功不知数盖类是也因作此以记其实且以勉族氏子弟云·其二
作者：方一夔
朝代：宋
体裁：七言律诗

家住青溪东复东，林霏岚影暗葱茏。山排闼入蹲苍虎，水抱村流卧玉龙。田画井疆前后陇，冈横乾艮两三重。客来若问诛茅地，落日云飞第一峰。
予家世居富山久矣世有隠德老坡所謂我家韋布三百年惟有陰功不知數蓋類是也因作此以記其實且以勉族氏子弟云·其一
作者：方一夔
朝代：宋

自有乾坤有此山，嘉名久矣落人間。
吐吞雲霧景千變，森秀松柟翠四環。
肯並貴溪爭顯達，應同愚谷耐堅頑。
山人儘得清吟趣，芳杜香蓀不厚顔。
予家世居富山久矣世有隠德老坡所謂我家韋布三百年惟有陰功不知數蓋類是也因作此以記其實且以勉族氏子弟云·其三
作者：方一夔
朝代：宋

我家韋布久嬋嫣，積善工夫遠有源。
東漢賢良來鼻祖，晚唐文獻到聞孫。
世增忠厚成風俗，人尚耕桑務本根。
賸喜邇來多識字，粗書甲子記新元。
予家世居富山久矣世有隠德老坡所謂我家韋布三百年惟有陰功不知數蓋類是也因作此以記其實且以勉族氏子弟云·其二
作者：方一夔
朝代：宋

家住青溪東復東，林霏嵐影暗葱蘢。
山排闥入蹲蒼虎，水抱村流卧玉龍。
田畫井疆前後隴，岡橫乾艮兩三重。
客來若問誅茅地，落日雲飛第一峯。
予家世居富山久矣世有隠德老坡所谓我家韦布三百年惟有阴功不知数盖类是也因作此以记其实且以勉族氏子弟云·其一
作者：方一夔
朝代：宋

自有干坤有此山，嘉名久矣落人间。
吐吞云雾景千变，森秀松柟翠四环。
肯并贵溪争显达，应同愚谷耐坚顽。
山人尽得清吟趣，芳杜香荪不厚颜。
予家世居富山久矣世有隠德老坡所谓我家韦布三百年惟有阴功不知数盖类是也因作此以记其实且以勉族氏子弟云·其三
作者：方一夔
朝代：宋
体裁：七言律诗

我家韦布久婵嫣，积善工夫远有源。东汉贤良来鼻祖，晚唐文献到闻孙。世增忠厚成风俗，人尚耕桑务本根。剩喜迩来多识字，粗书甲子记新元。
予家世居富山久矣世有隠德老坡所谓我家韦布三百年惟有阴功不知数盖类是也因作此以记其实且以勉族氏子弟云·其二
作者：方一夔
朝代：宋

家住青溪东復东，林霏岚影暗葱茏。
山排闼入蹲苍虎，水抱村流卧玉龙。
田画井疆前后陇，冈横干艮两三重。
客来若问诛茅地，落日云飞第一峯。
予家窗外种竹逾千个每开窗辄相对终日今岁馆前亦多竹遂赋一首
作者：方一夔
朝代：宋
体裁：古风

五年惯在家，贫贱自称好。饥鹰空护巢，疲马长恋藁。森梢万脩竹，自喜结交早。旦暮从渠游，不恨两枯槁。今年出山去，败鼓费击考。此君不我嫌，到处惬怀抱。翛然书斋下，粉黛间新老。相看便歌咏，物外恣探讨。此生一过客，去住何足道。竹下有石交，归来薙幽草。
予家窗外种竹逾千箇每开窗辄相对终日今岁馆前亦多竹遂赋一首
作者：方一夔
朝代：宋

五年惯在家，贫贱自称好。
饥鹰空护巢，疲马长恋藁。
森萷万修竹，自喜结交早。
旦暮从渠游，不恨两枯槁。
今年出山去，败鼓费击考。
此君不我嫌，到处惬怀抱。
翛然书斋下，粉黛间新老。
相看便歌咏，物外恣探讨。
此生一过客，去住何足道。
竹下有石交，归来薙幽草。
予家窗外種竹逾千箇每開窗輒相對終日今歲館前亦多竹遂賦一首
作者：方一夔
朝代：宋

五年慣在家，貧賤自稱好。
饑鷹空護巢，疲馬長戀藁。
森萷萬脩竹，自喜結交早。
旦暮從渠遊，不恨兩枯槁。
今年出山去，敗鼓費擊考。
此君不我嫌，到處愜懷抱。
翛然書齋下，粉黛間新老。
相看便歌詠，物外恣探討。
此生一過客，去住何足道。
竹下有石交，歸來薙幽草。
予讀書之室先從兄時南嘗扁以綠猗今二十餘年矣感歎存歿遂成長篇
作者：方一夔
朝代：宋

峨峨高山東，迢迢青溪曲。
采蘅擷薜荔，結搆蝸牛屋。
中有讀書堂，堂外萬脩竹。
錯出泉石間，翛然隔塵俗。
勁剛逢干節，空洞夷齊腹。
長釣橫江鯨，翠立摩天鵠。
借問主人誰，彼美清如玉。
瓶罌空四壁，簡冊富萬軸。
小篆揭新扁，高步踵前躅。
籜龍忽變化，遺歌焉忍續。
歲晚坐相向，此君幸予辱。
榮悴紛變態，風雨寒暘燠。
春來枝葉蕃，蒼璆森在目。
勢且干青雲，肯顧凡草木。
憐渠痛灑掃，日哦三四幅。
吾詩試評品，千古配淇澳。
予读书之室先从兄时南尝扁以绿猗今二十余年矣感叹存殁遂成长篇
作者：方一夔
朝代：宋

峨峨高山东，迢迢青溪曲。
采蘅撷薜荔，结构蜗牛屋。
中有读书堂，堂外万修竹。
错出泉石间，翛然隔尘俗。
劲刚逢干节，空洞夷齐腹。
长钓横江鲸，翠立摩天鹄。
借问主人谁，彼美清如玉。
瓶罂空四壁，简册富万轴。
小篆揭新扁，高步踵前躅。
箨龙忽变化，遗歌焉忍续。
岁晚坐相向，此君幸予辱。
荣悴纷变态，风雨寒旸燠。
春来枝叶蕃，苍璆森在目。
势且干青云，肯顾凡草木。
怜渠痛洒扫，日哦三四幅。
吾诗试评品，千古配淇澳。
予读书之室先从兄时南尝扁以绿猗今二十馀年矣感叹存殁遂成长篇
作者：方一夔
朝代：宋
体裁：古风

峨峨高山东，迢迢青溪曲。采蘅撷薜荔，结搆蜗牛屋。中有读书堂，堂外万脩竹。错出泉石间，翛然隔尘俗。劲刚逢干节，空洞夷齐腹。长钓横江鲸，翠立摩天鹄。借问主人谁，彼美清如玉。瓶罂空四壁，简册富万轴。小篆揭新扁，高步踵前躅。箨龙忽变化，遗歌焉忍续。岁晚坐相向，此君幸予辱。荣悴纷变态，风雨寒旸燠。春来枝叶蕃，苍璆森在目。势且干青云，肯顾凡草木。怜渠痛洒扫，日哦三四幅。吾诗试评品，千古配淇澳。
人有丛菊见遗而花半分黄白者
作者：方一夔
朝代：宋
体裁：古风

有来遗我异色菊，一丛深浅分白黄。变窑烧成古罍洗，怪石错出真琳琅。我疑造物有间气，纷纷丑好都难量。不然司花出新巧，分枝接叶为作半面妆。书生生活澹无味，笑指枯砚收禾桑。偶逢好事慰寂寞，日与相对挥清觞。自怜今世少有赵昌徐熙水墨笔，谁写诸相争毫芒。惟有诗人具真画，翛然心地超羲皇。
人有丛菊见遗而花半分黄白者
作者：方一夔
朝代：宋

有来遗我异色菊，一丛深浅分白黄。
变窑烧成古罍洗，怪石错出真琳琅。
我疑造物有间气，纷纷丑好都难量。
不然司花出新巧，分枝接叶为作半面粧。
书生生活澹无味，笑指枯砚收禾桑。
偶逢好事慰寂寞，日与相对挥清觞。
自怜今世少有赵昌徐熙水墨笔，谁写诸相争毫芒。
惟有诗人具真画，翛然心地超羲皇。
人有叢菊見遺而花半分黄白者
作者：方一夔
朝代：宋

有來遺我異色菊，一叢深淺分白黄。
變窯燒成古罍洗，怪石錯出真琳琅。
我疑造物有間氣，紛紛醜好都難量。
不然司花出新巧，分枝接葉爲作半面粧。
書生生活澹無味，笑指枯硯收禾桑。
偶逢好事慰寂寞，日與相對揮清觴。
自憐今世少有趙昌徐熙水墨筆，誰寫諸相爭毫芒。
惟有詩人具真畫，翛然心地超羲皇。
仁甫次弟余韵
作者：方一夔
朝代：宋
体裁：七言律诗

造物儿戏多猜嫌，百年丑好两能全。眠牛才封一抔土，鹤归已怪三千年。乐天永叹北邙冢，后山恸哭南阳阡。从来贤达总如此，谁能羽化随飞仙。
仁甫次弟余韵
作者：方一夔
朝代：宋

造物儿戏多猜嫌，百年丑好两能全。
眠牛纔封一抔土，鹤归已怪三千年。
乐天永叹北邙冢，后山恸哭南阳阡。
从来贤达总如此，谁能羽化随飞仙。
仁甫次弟余韻
作者：方一夔
朝代：宋

造物兒戲多猜嫌，百年醜好兩能全。
眠牛纔封一抔土，鶴歸已怪三千年。
樂天永歎北邙冢，后山慟哭南陽阡。
從來賢達總如此，誰能羽化隨飛仙。
今岁吾乡颇稔而收成值雨夜坐有怀二首
作者：方一夔
朝代：宋

千步平场筑杵齐，西风墟落转凄迷。要教岁计收霜稻，不分时长弄雨粞。曩祝污邪酬愿望，近居畏垒费推挤。先生莫恋无钱饭，定把长镵理旧畦。萧萧疏雨未调霜，空向寒阶滴夜长。风激木围如撼枕，虫号土穴欲扶床。蚁倾清浊香浮瓮，蟹劈尖圆黄戴筐。独背残灯眠未稳，梦寻归路到枌乡。
今岁吾乡颇稔而收成值雨夜坐有怀二首·其一
作者：方一夔
朝代：宋
体裁：七言律诗

千步平场筑杵齐，西风墟落转凄迷。要教岁计收霜稻，不分时长弄雨粞。曩祝污邪酬愿望，近居畏垒费推挤。先生莫恋无钱饭，定把长镵理旧畦。
今岁吾乡颇稔而收成值雨夜坐有怀二首·其二
作者：方一夔
朝代：宋

萧萧疎雨未调霜，空向寒阶滴夜长。
风激木围如撼枕，虫号土穴欲扶床。
蚁倾清浊香浮瓮，蠏劈尖圆黄戴筐。
独背残灯眠未稳，梦寻归路到枌乡。
今岁吾乡颇稔而收成值雨夜坐有怀二首·其二
作者：方一夔
朝代：宋
体裁：七言律诗

萧萧疏雨未调霜，空向寒阶滴夜长。风激木围如撼枕，虫号土穴欲扶床。蚁倾清浊香浮瓮，蟹劈尖圆黄戴筐。独背残灯眠未稳，梦寻归路到枌乡。
今歲吾鄉頗稔而收成值雨夜坐有懷二首·其一
作者：方一夔
朝代：宋

千步平場築杵齊，西風墟落轉凄迷。
要教歲計收霜稻，不分時長弄雨粞。
曩祝汙邪酬願望，近居畏壘費推擠。
先生莫戀無錢飯，定把長鑱理舊畦。
今歲吾鄉頗稔而收成值雨夜坐有懷二首·其二
作者：方一夔
朝代：宋

蕭蕭疎雨未調霜，空向寒階滴夜長。
風激木圍如撼枕，蟲號土穴欲扶牀。
蟻傾清濁香浮甕，蠏劈尖圓黄戴筐。
獨背殘燈眠未穩，夢尋歸路到枌鄉。
代云岫送王介山
作者：方一夔
朝代：宋
体裁：古风

功名零落如破毡，羲娥不住随流年。问君发迹县博士，几时得到龙旂前。我今老去觉今是，回首当年空自耻。妄心不起百事冷，已作古井无波水。看君富贵亹亹来，云路何须取势回。忽然结束行万里，首冠步摇趋天台。相思望望碧云暮，少微光芒纷下觑。应忆秋江老故人，瑶音定寄云鸿去。我时阶砌兰玉中，襹褷六翮抟秋空。与君追逐赤霄上，宝剑腾空不可冲。两眼昏花惟我有，早梅树下离亭酒。呼童草写送行诗，不是当今无价手。
代云岫送王介山
作者：方一夔
朝代：宋

功名零落如破毡，羲娥不住随流年。
问君发迹县博士，几时得到龙旗前。
我今老去觉今是，回首当年空自耻。
妄心不起百事冷，已作古井无波水。
看君富贵亹亹来，云路何须取势回。
忽然结束行万里，首冠步摇趋天台。
相思望望碧云暮，少微光芒纷下觑。
应忆秋江老故人，瑶音定寄云鸿去。
我时阶砌兰玉中，襹褷六翮抟秋空。
与君追逐赤霄上，宝剑腾空不可衝。
两眼昏花惟我有，早梅树下离亭酒。
呼童草写送行诗，不是当今无价手。
代壽新城劉尹迪
作者：方一夔
朝代：宋

峨峨嵩少精，皎皎河洛秀。
東都誰經始，多士傳自舊。
驊騮冠冀北，盡在伯樂廐。
於今雖應姓，况我隆準胄。
金閨集羣彥，合伴鴛鷺簉。
隨風落東南，州縣倦奔走。
王謝舊江山，屏幛列千岫。
公來長蓮幕，同列得領袖。
慇懃山陰叟，多謝厖不嗾。
三年賀政成，囊封飛剡奏。
胡爲靳軒騰，未能脫墨綬。
居然寄百里，芒炎應列宿。
東安杭屬邑，民俗朴且陋。
下車日無事，餘刃游膚腠。
朝廷重民社，政自不輕授。
沈沙珠吐光，閉谷蘭騰臭。
天高元北極，錫馬接清晝。
森森琅玕姿，錯落羣玉囿。
生賢造物意，積善神明佑。
百壺登公堂，祝公南山壽。
代寿新城刘尹迪
作者：方一夔
朝代：宋
体裁：古风

峨峨嵩少精，皎皎河洛秀。东都谁经始，多士传自旧。骅骝冠冀北，尽在伯乐厩。于今虽应姓，况我隆准胄。金闺集群彦，合伴鸳鹭簉。随风落东南，州县倦奔走。王谢旧江山，屏幛列千岫。公来长莲幕，同列得领袖。慇勤山阴叟，多谢厖不嗾。三年贺政成，囊封飞剡奏。胡为靳轩腾，未能脱墨绶。居然寄百里，芒炎应列宿。东安杭属邑，民俗朴且陋。下车日无事，馀刃游肤腠。朝廷重民社，政自不轻授。沈沙珠吐光，闭谷兰腾臭。天高元北极，锡马接清昼。森森琅玕姿，错落群玉囿。生贤造物意，积善神明佑。百壶登公堂，祝公南山寿。
代寿新城刘尹迪
作者：方一夔
朝代：宋

峨峨嵩少精，皎皎河洛秀。
东都谁经始，多士传自旧。
骅骝冠冀北，尽在伯乐廐。
于今虽应姓，况我隆准胄。
金闺集羣彦，合伴鸳鹭簉。
随风落东南，州县倦奔走。
王谢旧江山，屏幛列千岫。
公来长莲幕，同列得领袖。
慇懃山阴叟，多谢厖不嗾。
三年贺政成，囊封飞剡奏。
胡为靳轩腾，未能脱墨绶。
居然寄百里，芒炎应列宿。
东安杭属邑，民俗朴且陋。
下车日无事，余刃游肤腠。
朝廷重民社，政自不轻授。
沈沙珠吐光，闭谷兰腾臭。
天高元北极，锡马接清昼。
森森琅玕姿，错落羣玉囿。
生贤造物意，积善神明佑。
百壶登公堂，祝公南山寿。
代履道送王介山
作者：方一夔
朝代：宋
体裁：古风

寒厅零落分半毡，雪霜刻栗年复年。书生事业澹无味，赖有夫子坐我前。世间好恶纷非是，蛮触相挺人不耻。嗟君嗜好与世殊，推波独障百川水。君今何去昔何来，江南欲掉扁舟回。相思此去杳如梦，日斜独上高高台。富贵来时未为暮，道旁愚妇从渠觑。我亦来乘下泽车，看君万里翱翔去。云萍聚散渺莽中，讲席人惊冀北空。少陵时作湖山主，一面谁当孔道冲。相看一醉无何有，笑指春江作春酒。丈夫何事儿女态，明日长亭一挥手。
代履道送王介山
作者：方一夔
朝代：宋

寒厅零落分半毡，雪霜刻栗年復年。
书生事业澹无味，頼有夫子坐我前。
世间好恶纷非是，蛮触相挺人不耻。
嗟君嗜好与世殊，推波独障百川水。
君今何去昔何来，江南欲掉扁舟回。
相思此去杳如梦，日斜独上高高台。
富贵来时未为暮，道旁愚妇从渠觑。
我亦来乘下泽车，看君万里翱翔去。
云萍聚散渺莽中，讲席人惊冀北空。
少陵时作湖山主，一面谁当孔道衝。
相看一醉无何有，笑指春江作春酒。
丈夫何事儿女态，明日长亭一挥手。
代履道送王介山
作者：方一夔
朝代：宋

寒廳零落分半氈，雪霜刻栗年復年。
書生事業澹無味，頼有夫子坐我前。
世間好惡紛非是，蠻觸相挺人不恥。
嗟君嗜好與世殊，推波獨障百川水。
君今何去昔何來，江南欲掉扁舟回。
相思此去杳如夢，日斜獨上高高臺。
富貴來時未爲暮，道旁愚婦從渠覷。
我亦來乘下澤車，看君萬里翺翔去。
雲萍聚散渺莽中，講席人驚冀北空。
少陵時作湖山主，一面誰當孔道衝。
相看一醉無何有，笑指春江作春酒。
丈夫何事兒女態，明日長亭一揮手。
代雲岫送王介山
作者：方一夔
朝代：宋

功名零落如破氈，羲娥不住隨流年。
問君發跡縣博士，幾時得到龍旂前。
我今老去覺今是，回首當年空自恥。
妄心不起百事冷，已作古井無波水。
看君富貴亹亹來，雲路何須取勢回。
忽然結束行萬里，首冠步摇趨天臺。
相思望望碧雲暮，少微光芒紛下覷。
應憶秋江老故人，瑶音定寄雲鴻去。
我時階砌蘭玉中，襹褷六翮摶秋空。
與君追逐赤霄上，寶劍騰空不可衝。
兩眼昏花惟我有，早梅樹下離亭酒。
呼童草寫送行詩，不是當今無價手。
以书院课治事留杭十日竟为小吏所阻
作者：方一夔
朝代：宋

倦看世态变凉炎，老觉诗书味更严。
与世不谐多枘凿，谋生甚拙欠虀盐。
抟风肯羡鵾鹏化，署纸偏憎雁鹜箝。
从使小儿轻我辈，只今归去问陶潜。
以书院课治事留杭十日竟为小吏所阻
作者：方一夔
朝代：宋
体裁：七言律诗

倦看世态变凉炎，老觉诗书味更严。与世不谐多枘凿，谋生甚拙欠齑盐。抟风肯羡鹍鹏化，署纸偏憎雁鹜钳。从使小儿轻我辈，只今归去问陶潜。
以書院課治事留杭十日竟爲小吏所阻
作者：方一夔
朝代：宋

倦看世態變凉炎，老覺詩書味更嚴。
與世不諧多枘鑿，謀生甚拙欠虀鹽。
摶風肯羨鵾鵬化，署紙偏憎雁鶩箝。
從使小兒輕我輩，只今歸去問陶潛。
以白瓷为酒器中作覆杯状復有小石人出没其中戏作以识其事
作者：方一夔
朝代：宋
体裁：古风

彼美白瓷盏，规模来定州。先生文字饮，独酌无献酬。咄哉石女儿，不作蛾眉羞。怜我老寂寞，赤手屡拍浮。子顽不乞火，我醉不惊鸥。无情两相适，付与逍遥游。
以白瓷爲酒器中作覆杯狀復有小石人出沒其中戲作以識其事
作者：方一夔
朝代：宋

彼美白瓷盞，規模來定州。
先生文字飲，獨酌無獻酬。
咄哉石女兒，不作蛾眉羞。
憐我老寂寞，赤手屢拍浮。
子頑不乞火，我醉不驚鷗。
無情兩相適，付與逍遥遊。
借王介山韵送子声小学教谕
作者：方一夔
朝代：宋

小儿心孔暗不开，纷纷谁是骅骝材。
徐生善颂有名父，文斾新向儒宫来。
雁行趋立谁家子，捧书惊看眉间喜。
我亦归谋二顷田，送老西河从此始。
借王介山韵送子声小学教谕
作者：方一夔
朝代：宋
体裁：古风

小儿心孔暗不开，纷纷谁是骅骝材。徐生善颂有名父，文旆新向儒宫来。雁行趋立谁家子，捧书惊看眉间喜。我亦归谋二顷田，送老西河从此始。
借王介山韻送子聲小學教諭
作者：方一夔
朝代：宋

小兒心孔暗不開，紛紛誰是驊騮材。
徐生善頌有名父，文斾新向儒宮來。
雁行趨立誰家子，捧書驚看眉間喜。
我亦歸謀二頃田，送老西河從此始。
偕教諭傅草堂黄心梅及諸兄遊賢明寺
作者：方一夔
朝代：宋

朋儕久拘檢，偶此陟翠微。
凌波渡野航，踏雲扣小扉。
林霜變紋纈，抝月湛珠璣。
古寺半莓苔，空堂盡蛜蝛。
持鉢乞朝暮，殘僧猶未歸。
清歌振冥杳，善響聲轉希。
倦餘枕木榻，慮靜鷗不飛。
我亦嘿不語，趺坐觀天機。
幽芳艷巖菊，暝色漏晴暉。
趁行戲拍肩，扶醉爭牽衣。
鄧林蔭千里，飛栖偶相依。
無人識幽趣，再鼓黄金徽。
偕教谕傅草堂黄心梅及诸兄游贤明寺
作者：方一夔
朝代：宋

朋侪久拘检，偶此陟翠微。
凌波渡野航，踏云扣小扉。
林霜变纹缬，抝月湛珠玑。
古寺半莓苔，空堂尽蛜蝛。
持钵乞朝暮，残僧犹未归。
清歌振冥杳，善响声转希。
倦余枕木榻，虑静鸥不飞。
我亦嘿不语，趺坐观天机。
幽芳艷岩菊，暝色漏晴晖。
趁行戏拍肩，扶醉争牵衣。
邓林荫千里，飞栖偶相依。
无人识幽趣，再鼓黄金徽。
偕教谕傅草堂黄心梅及诸兄游贤明寺
作者：方一夔
朝代：宋
体裁：古风

朋侪久拘检，偶此陟翠微。凌波渡野航，踏云扣小扉。林霜变纹缬，拗月湛珠玑。古寺半莓苔，空堂尽蛜蝛。持钵乞朝暮，残僧犹未归。清歌振冥杳，善响声转希。倦馀枕木榻，虑静鸥不飞。我亦嘿不语，趺坐观天机。幽芳艳岩菊，暝色漏晴晖。趁行戏拍肩，扶醉争牵衣。邓林荫千里，飞栖偶相依。无人识幽趣，再鼓黄金徽。
偶作
作者：方一夔
朝代：宋

結緣無成謾學書，倦飛猶自揀庭梧。
不離文字添衰鬢，已外聲名謝壯圖。
伯畧莫教累恩澤，儒詩何事汙裙襦。
從今便覺高擡眼，不要奄奄學志蝓。
偶作
作者：方一夔
朝代：宋
体裁：七言律诗

结缘无成谩学书，倦飞犹自拣庭梧。不离文字添衰鬓，已外声名谢壮图。伯略莫教累恩泽，儒诗何事污裙襦。从今便觉高抬眼，不要奄奄学志蝓。
偶作
作者：方一夔
朝代：宋

结缘无成谩学书，倦飞犹自拣庭梧。
不离文字添衰鬓，已外声名谢壮图。
伯畧莫教累恩泽，儒诗何事污裙襦。
从今便觉高抬眼，不要奄奄学志蝓。
偶閲淵明開歲古詩因和其韻
作者：方一夔
朝代：宋

開歲倏五十，陶翁感浮休。
我生苦後陶，夜夢從之游。
大塊無停機，歲月去如流。
棄家客東安，泛泛雙浮鷗。
羲軒古主人，中古稱旦丘。
大倫具五常，大法列九疇。
寥寥向千載，孤唱絕衆酬。
藐然愧前哲，中路肯止不。
逝言晚聞道，惻惻懷長憂。
廓落八紘內，俛仰吾何求。
偶阅渊明开岁古诗因和其韵
作者：方一夔
朝代：宋
体裁：古风

开岁倏五十，陶翁感浮休。我生苦后陶，夜梦从之游。大块无停机，岁月去如流。弃家客东安，泛泛双浮鸥。羲轩古主人，中古称旦丘。大伦具五常，大法列九畴。寥寥向千载，孤唱绝众酬。藐然愧前哲，中路肯止不。逝言晚闻道，恻恻怀长忧。廓落八纮内，俛仰吾何求。
催雪
作者：方一夔
朝代：宋
体裁：古风

滕六避热属，飞雪不到城。人意逐高下，造化亦世情。桂窗坐清晓，青山洒寒霙。巨松古须鬣，老梅玉璜珩。仅馀小培塿，冈陇纵复横。其下数茅屋，榾柮烟火明。我兴牛背上，披裘欲晨征。作诗逼僵龙，一夕纷瑶琼。
催雪
作者：方一夔
朝代：宋

滕六避热属，飞雪不到城。
人意逐高下，造化亦世情。
桂窗坐清晓，青山洒寒霙。
巨松古鬚鬣，老梅玉璜珩。
仅余小培塿，冈陇纵復横。
其下数茅屋，榾柮烟火明。
我兴牛背上，披裘欲晨征。
作诗逼僵龙，一夕纷瑶琼。
催雪
作者：方一夔
朝代：宋

滕六避熱屬，飛雪不到城。
人意逐高下，造化亦世情。
桂窗坐清曉，青山灑寒霙。
巨松古鬚鬣，老梅玉璜珩。
僅餘小培塿，岡隴縱復橫。
其下數茅屋，榾柮烟火明。
我興牛背上，披裘欲晨征。
作詩逼僵龍，一夕紛瑶瓊。
元日
作者：方一夔
朝代：宋

鬼物从来着论无，题门安用换桃符。
呼儿记日开书读，为说濂溪太极图。
元日
作者：方一夔
朝代：宋
体裁：七言绝句

鬼物从来著论无，题门安用换桃符。呼儿记日开书读，为说濂溪太极图。
元日
作者：方一夔
朝代：宋

鬼物從來著論無，題門安用換桃符。
呼兒記日開書讀，爲說濂溪太極圖。
六月食寒梅
作者：方一夔
朝代：宋
体裁：古风

六月火云耸奇观，读书舌烂喉吻乾。西湖水仙珠径寸，使来遗我数百丸。清冷冰齿嚼不碎，玉池滟滟生微澜。问仙何处得此物，孤根漏暖来孤山。霜严雪虐石荦确，美人忽破冰玉颜。纷纷青黄暗烟雨，我独炎暑馀酸寒。异材晚成要有待，居然升置鼎鼐间。君不见周家老将太公望，八十封侯起钓磻。
六月食寒梅
作者：方一夔
朝代：宋

六月火云耸奇观，读书舌烂喉吻干。
西湖水仙珠径寸，使来遗我数百丸。
清冷冰齿嚼不碎，玉池滟滟生微澜。
问仙何处得此物，孤根漏暖来孤山。
霜严雪虐石荦确，美人忽破冰玉颜。
纷纷青黄暗烟雨，我独炎暑余酸寒。
异材晚成要有待，居然升置鼎鼐间。
君不见周家老将太公望，八十封侯起钓磻。
六月食寒梅
作者：方一夔
朝代：宋

六月火雲聳奇觀，讀書舌爛喉吻乾。
西湖水仙珠徑寸，使來遺我數百丸。
清冷冰齒嚼不碎，玉池灧灧生微瀾。
問仙何處得此物，孤根漏暖來孤山。
霜嚴雪虐石犖确，美人忽破冰玉顔。
紛紛青黄暗烟雨，我獨炎暑餘酸寒。
異材晚成要有待，居然升置鼎鼐間。
君不見周家老將太公望，八十封侯起釣磻。
兵革后初出邑郭
作者：方一夔
朝代：宋
体裁：七言绝句

无数青山对坐衙，读书林下静无哗。如今风景那须说，坊郭无民吏数家。
兵革后初出邑郭
作者：方一夔
朝代：宋

无数青山对坐衙，读书林下静无譁。
如今风景那须说，坊郭无民吏数家。
兵革後初出邑郭
作者：方一夔
朝代：宋

無數青山對坐衙，讀書林下靜無譁。
如今風景那須說，坊郭無民吏數家。
再叠前韵别鹤峰
作者：方一夔
朝代：宋
体裁：古风

仙鹤来富春，造次欲手控。偶然留一吷，唤醒千年梦。兴来屡相过，小醉侧春瓮。笑谈惊座人，输泻无底洞。森然栝柏材，曾伴扬州贡。班门无弃物，一睨果奇中。当今搆廊庙，况闻栋桴空。行看飞腾去，不待吹嘘送。我亦懒散人，笺注鄙玄众。向何写怀抱，清苦等吟哢。诗来出其右，云月困朝弄。风檐数四读，愈我岑岑痛。复作摩天飞，不斗鸡鹜鬨。何时款君门，共把果下鞚。
再点陶金户计
作者：方一夔
朝代：宋

万里云程阻便风，孤鸿痛定再伤弓。
征求多出儒冠外，飞走难逃世网中。
不分事情多倚仗，厌看人面诉贫穷。
生平豪气难磨折，时向毫端吐白虹。
再点陶金户计
作者：方一夔
朝代：宋
体裁：七言律诗

万里云程阻便风，孤鸿痛定再伤弓。徵求多出儒冠外，飞走难逃世网中。不分事情多倚仗，厌看人面诉贫穷。生平豪气难磨折，时向毫端吐白虹。
再疊前韻別鶴峰
作者：方一夔
朝代：宋

仙鶴來富春，造次欲手控。
偶然留一吷，喚醒千年夢。
興來屢相過，小醉側春甕。
笑談驚座人，輸瀉無底洞。
森然栝柏材，曾伴揚州貢。
班門無棄物，一睨果奇中。
當今搆廊廟，况聞棟桴空。
行看飛騰去，不待吹噓送。
我亦懶散人，箋註鄙玄衆。
向何寫懷抱，清苦等吟哢。
詩來出其右，雲月困朝弄。
風簷數四讀，愈我岑岑痛。
復作摩天飛，不鬭雞鶩鬨。
何時款君門，共把果下鞚。
再迭前韵别鹤峰
作者：方一夔
朝代：宋

仙鹤来富春，造次欲手控。
偶然留一吷，唤醒千年梦。
兴来屡相过，小醉侧春瓮。
笑谈惊座人，输泻无底洞。
森然栝柏材，曾伴扬州贡。
班门无弃物，一睨果奇中。
当今构廊庙，况闻栋桴空。
行看飞腾去，不待吹嘘送。
我亦懒散人，笺註鄙玄众。
向何写怀抱，清苦等吟咔。
诗来出其右，云月困朝弄。
风檐数四读，愈我岑岑痛。
復作摩天飞，不斗鸡鹜鬨。
何时款君门，共把果下鞚。
再點陶金戶計
作者：方一夔
朝代：宋

萬里雲程阻便風，孤鴻痛定再傷弓。
徵求多出儒冠外，飛走難逃世網中。
不分事情多倚仗，厭看人面訴貧窮。
生平豪氣難磨折，時向毫端吐白虹。
冬日
作者：方一夔
朝代：宋
体裁：五言律诗

冬晴不作雪，无处听寒号。山外一轮起，雾中三丈高。曝肩樵解褐，晒翼鸟遗毛。不特寒梅早，墙阴发露桃。
冬日
作者：方一夔
朝代：宋

冬晴不作雪，無處聽寒號。
山外一輪起，霧中三丈高。
曝肩樵解褐，曬翼鳥遺毛。
不特寒梅早，牆陰發露桃。
出塞行五首
作者：方一夔
朝代：宋

南方地卑湿，北客畏蒸暑。晨行螫菵露，水宿射短矢。秦人发谪戍，见行如弃市。今古共一方，今者不独死。穰穰作家业，鬼妾纷驱使。鸱夷卵翼蕃，小儿半高鼻。元精穿万化，荡荡不可恃。出塞二千里，平沙白如霜。探兵失单于，传是左贤王。枭鸣金错竿，士气惨不扬。中军一再鼓，万马赴敌场。名酋不可得，杀伤略相当。县鞍尽胡首，前驱橐驼羊。幕府阅五符，半死半裹疮。天子不录过，犹侯水中乡。我本轻黠儿，小少槿闾闬。未知从军苦，悠悠赴沙瀚。同行五千人，骸骨蓬麻乱。中有脱死者，人各鸟兽窜。间怀大将印，辛苦生还汉。包以衬甲绫，来上长杨殿。怜我不负恩，授印亲书赞。一来赎前过，比再军锋冠。主公再度辽，油幢坐中坚。怜我鸣吠竖，出入后狨鞯。一朝霍家败，主公忝姻联。富贵既相关，受祸其固然。我时护属国，脱命来居延。蹉跎偶不死，彷佛三百年。此来复何幸，皓首朝中天。昔日霍家事，历历在眼前。偶行平阳里，细草空芊绵。与卿等辈耳，岁暮愁红蔫。登高望西北，里数逾五千。谁言龙庭远，转盼跨幽燕。喊声振瓦石，斗志前旌旃。足蹈猛虎尾，手揽饥蛟涎。富贵自有命，此身若浮烟。古来功名士，发迹昉穷边。不见小盘龙，兜鍪换貂蝉。岂为章句儒，白首埋陈编。见嗤灰与土，黯死吹不然。
出塞行五首·其一
作者：方一夔
朝代：宋
体裁：古风

南方地卑湿，北客畏蒸暑。晨行螫菵露，水宿射短矢。秦人发谪戍，见行如弃市。今古共一方，今者不独死。穰穰作家业，鬼妾纷驱使。鸱夷卵翼蕃，小儿半高鼻。元精穿万化，荡荡不可恃。
出塞行五首·其一
作者：方一夔
朝代：宋

南方地卑濕，北客畏蒸暑。
晨行螫菵露，水宿射短矢。
秦人發謫戍，見行如棄市。
今古共一方，今者不獨死。
穰穰作家業，鬼妾紛驅使。
鴟夷卵翼蕃，小兒半高鼻。
元精穿萬化，蕩蕩不可恃。
出塞行五首·其三
作者：方一夔
朝代：宋

我本輕黠兒，小少槿閭閈。
未知從軍苦，悠悠赴沙瀚。
同行五千人，骸骨蓬麻亂。
中有脫死者，人各鳥獸竄。
間懷大將印，辛苦生還漢。
包以襯甲綾，來上長楊殿。
憐我不負恩，授印親書贊。
一來贖前過，比再軍鋒冠。
出塞行五首·其三
作者：方一夔
朝代：宋
体裁：古风

我本轻黠儿，小少槿闾闬。未知从军苦，悠悠赴沙瀚。同行五千人，骸骨蓬麻乱。中有脱死者，人各鸟兽窜。间怀大将印，辛苦生还汉。包以衬甲绫，来上长杨殿。怜我不负恩，授印亲书赞。一来赎前过，比再军锋冠。
出塞行五首·其二
作者：方一夔
朝代：宋

出塞二千里，平沙白如霜。
探兵失单于，传是左贤王。
枭鸣金错竿，士气惨不扬。
中军一再鼓，万马赴敌场。
名酋不可得，杀伤略相当。
县鞍尽胡首，前驱橐駞羊。
幕府阅五符，半死半裹疮。
天子不录过，犹侯水中乡。
出塞行五首·其二
作者：方一夔
朝代：宋
体裁：古风

出塞二千里，平沙白如霜。探兵失单于，传是左贤王。枭鸣金错竿，士气惨不扬。中军一再鼓，万马赴敌场。名酋不可得，杀伤略相当。县鞍尽胡首，前驱橐驼羊。幕府阅五符，半死半裹疮。天子不录过，犹侯水中乡。
出塞行五首·其二
作者：方一夔
朝代：宋

出塞二千里，平沙白如霜。
探兵失單于，傳是左賢王。
梟鳴金錯竿，士氣慘不揚。
中軍一再鼓，萬馬赴敵場。
名酋不可得，殺傷略相當。
縣鞍盡胡首，前驅橐駞羊。
幕府閲五符，半死半裹瘡。
天子不錄過，猶侯水中鄉。
出塞行五首·其五
作者：方一夔
朝代：宋
体裁：古风

登高望西北，里数逾五千。谁言龙庭远，转盼跨幽燕。喊声振瓦石，斗志前旌旃。足蹈猛虎尾，手揽饥蛟涎。富贵自有命，此身若浮烟。古来功名士，发迹昉穷边。不见小盘龙，兜鍪换貂蝉。岂为章句儒，白首埋陈编。见嗤灰与土，黯死吹不然。